
DR. POSNER TA PROPONE 


MESTER DI 7.5 MIYON DOLLAR PA 
MEHORA INFRASTRUCTURA BICICLETA 
Y PLAN PA ATENDE CACHONAN DI CAYA 


KI PROBLEMA 
GOBIERNO TIN CU SAN NICOLAS? 
FUERA DI TA CERA SCOL 
AWOR TA CAS DI CUIDO 
LO TIN CU CERA PORTA 


ANALISIS 


HEFE DI POLIS TA 
UN “SUBSTITUTO” 
TEMPORAL MANERA 
DEN BASKETBALL 


MESCOS CU NA ARUBA 


MANIFESTACION 
PA POBRESA 
NA BONAIRE 

P 
or a lesa un post riba e cuenta di dr. Is- 
rael Posner, kende a expresa su preo- 
cupacion pa e hecho cu ciudadanonan no 
por practica nan deporte faborito di core 
bicicleta sin wordo ataca pa cachonan, 
sea di caya of esnan cu ta sali na care- 
da for di tereno particular. El a bisa “mi 
kier core mi bicicleta, pero mi ta haya’mi 
ta core pa cacho. Tur hende mi papia cu 
ne tin e mesun problema, tambe e turista 
nan,” Posner a bisa. 


Debi na e preocupacion grandi aki el a 
ofrece un posibel solucion sostenibel 
unda cu tur hende lo keda contento. El a 
traha un plan cu a hiba e nomber: Aruba 
Bicycle and Stray Dog Management Plan. 
E ta splica cu e plan profundo aki ta dirigi 
pa atende cu e falta di infrastructura pa 
ciclismo y e problemanan di cachonan riba 
caya na mesun momento. Y e ta un plan cu 
ta dividi den tres principal seccion. 
1. Expansion di e red pa ciclismo 
2. Control y maneho di e poblacion di 
cachonan di caya 
3. Financiamento y analisis di gastonan 


Expansion di e red di ciclismo 
E meta di esaki ta pa crea un red sigur y 
accesibel di ciclismo rond Aruba. Pa logra 
esaki mester conduci un estudio di fact- 
ibilidad pa identifica e localidadnan mas 
apropia pa e lineanan pa bicicletanan, 
trayectonan pa ciclismo y facilidadnan pa 
parkeo di bicicletanan. 
Tambe ta papia di implementacion di 
medidanan pa calma e trafico y borchinan 
pa reforsa e siguridad riba caminda pa 
ciclistanan. Ta propone un programa 
“bike-sharing” y educacionnan di ciclismo 
pa residente- y turistanan. 


Posner ta calcula cu e costonan envolvi cu 
e proposicion pa loke ta creacion di infra- 
structura y su implementacion ta rond di 
4 miyon dollar, un mey miyon pa estudio 
di factibilidad y planificacion, y otro un 


miyon dollar pa educacion y promocion di 
e proyecto aki. 
Bou di capitulo dos tin e tema di control di 
e poblacion di cachonan di caya y maneho. 
E ta splica cu e obhetivo di esaki ta pa 
baha e cantidad of grandura di e grupo 
di cachonan di caya na Aruba via di 
metodonan humano y sostenibel. 


Otro aspecto cu e ta conseha ta pa esta- 
blece un colaboracion entre gobierno di 
Aruba, organisacionnan cu ta atende cu 
bienestar di animalnan. Y profesionalnan 
di e ramo veterinario. 
Implementa na gran escala un programa 
pa opera e cachonan di caya y amplia 
e servicio aki na un costo menor pa 
cachonan di cas. Den e mesun rosea e 
ta sigui mencionando pa implementa e 
programa Trap-Neuter-Return (TNR) pa 
cachonan riba caya y reduci e cantidad di 
casonan di reproduccion. 


Combina cu e puntonan ariba menciona 
mester crea un campaña publico di educa- 
cion riba doñonan responsabel pa nan 
mascota, incluyendo cuido adecuado, 
vacunacion, y castramento y operacion di 
e animalnan aki. 
Pa baha e cantidad di cachonan riba caya 
crea un programa di adopcion, hacie 
atractivo pa e hendenan participa den un 
programa asina’ki. Ta calcula e gastonan 
na 1.5 miyon dollar pa e programa di 
castracion y sterilizacion y TNR Program, 
un mey miyon dollar pa educacion di 
pueblo y esfuersonan pa adopcion. Por 


ultimo tin e aspecto di financiamento y 
analisis di costonan. Tur e ariba menciona 
ta nifica cu e gastonan pa e plan amplio 
aki ta 7.5 miyon dollar. 


Posibel fuentenan di financiamento ta: 
Via di Gobierno: Aloca un porcion di e 
presupuesto nacional of aloca fondonan 
for di sector di turismo pa apoya e desaroyo 
di infrastructura pa bicicleta y programa 
di maneho di cachonan riba caya. 
Inversion priva: Envolvi inversionista- y 
negoshinan priva pa apoya desaroyo di 
infrastructura di bicicleta y implementa- 
cion di e programa pa maneho di cachonan 
riba caya via di un public-private partner- 
ship. 
Subsidio y ayudo internacional: Busca 
subsidio y ayudo for di organisacionnan 
internacional, manera World Bank, United 
Nations of Union Europeo, pa financia e 
proyecto,. 
Otro posibilidad ta pa financia esaki via 
di Crowdfunding y donacionnan: Lansa 
un campaña di crowdfunding pa recauda 
fondo pa partinan specifico di e proyecto 
y acepta donacionnan for di publico y 
negoshinan local. 
Impuesto di turismo: implementa un 
impuesto chikito riba acomodacionnan di 
turismo y servicio cu ta contribui directa- 
mente na financiamento di e proyecto. 


Conclusion: 
Posner ta finalisa bisando cu e plan 
profundo aki ta atende cu e preocupa- 
cionnan creciente pa cu siguridad di 
ciclistanan y maneho di cachonan riba 
caya. “Door di inverti den siguridad y 
infrastructura accesibel pa ciclistanan y 
implementacion di medidanan humano y 
sostenibel pa cu e maneho di e poblacion 
di cachonan di caya, Aruba por crea un 
ambiente mas sigur pa ciclistanan, mehora 
e bida di cachonan riba caya, y mehora en 
general e calidad di bida di residente y 
bishitantenan na mesun momento.” 


Dr. Posner ta propone 


Mester di 7.5 miyon dollar pa mehora infrastructura 
bicicleta y plan pa atende cachonan di caya 

M 
inister di Enseñansa Endy Croes, dialuna oficialmente 
a informa cu pa proximo aña escolar, John Wesley Col- 
lege na San Nicolas, lo dal su porta cera y lo no uza e scol 
aki mas. 
Apesar cu for di tempo di e prome gabinete Evelyn Wever 
Croes caminda ex Minister Rudy Lampe tambe tabata aten- 
diendo cu e asunto aki, awor a bira un realidad cu e bario di 
San Nicolas lo perde un scol. 


Un desaroyo cu pa ultimo añanan ta birando un custumber 
pa e bario di San Nicolas caminda e desaroyo cu tabata den 
programanan di gobernacion di tanto gabinete Wever Croes 
I y II, nunca a mira luz di dia, al contrario no por papia mes 
di un desaroyo pa e bario aki. 
Despues di e noticia di ciere di John Wesley College, ayera 
merdia mester a tuma luga un reunion na e cas di cuido Cas 
Briyante ya cu pa falta di subsidio, lo no por paga salario di 
trahadonan y cubri gastonan operacional. 


Segun por a compronde a tuma contacto for di algun tempo 
caba cu Minister di Asuntonan Social Glenbert Croes y 
Minister di Finansa Xiomara Maduro pero ningun reaccion a 
ser ricibi pa mira con ta para cu e situacion di e centro cu ta 
confia riba e subsidio aki pa por sigui duna servicio na clien- 
tenan. 
Mucho informacion no tin riba e desaroyo aki pero ta bisto 
cu e bario di San Nicolas no por gana un punto cu e actual 
gobierno ya cu na luga di percura pa un desaroyo economico 
positivo manera a wordo priminti, e bario ta caminda pa 


bira un ghost town mescos cu caya principal di Oranjestad. 


Na 2017 gabinete Wever Croes I a priminti cu lo sigui cu e 
proyecto di reapertura di e refineria cu e compania Mericano, 
CITGO pero finalmente a logra di disolve e contracto permi- 
tiendo e compania Mericano, scapa di paga pais Aruba 300 
miyon dollar. 


A presenta un posibel alternativa den un contract secreto cu 
Eagle LNG pa importacion di gas pero despues di casi tres 
aña, absolutamente nada a ser haci cu e proyecto aki. 
Gobierno a sigura cu e proyecto di e hotel na Sero Colorado 
lo bira algo importante pa San Nicolas, construccion di e 
hotel a keda suspendi mientras cu e trabounan ya caba 
tabata bayendo hopi lento mes. 


Otro proyecto cu gabinete Wever Croes mester a bira esun di 
“fast ferry” pero esaki tampoco a lanta cabes y otro proyecto 
di construccion di un edificio di MFA, nunca a wordo ehecuta 
pa e actual gobierno. 


Cayanan di San Nicolas no ta wordo manteni, luznan cu ta 
conduci pa centro di e bario ta den super mal estado y cant- 
idad di sectornan ta colma di sushi ya cu no tin atencion pa 
esaki. 
Promesanan cu a wordo haci durante di campaña electoral 
no a wordo concretisa y ultimo dianan aki por a ripara cu ta 
sigui krimp e bario cu ciere di un scol y awor cu posibel ciere 
di un centro di cuido pa grandinan. 


Ki problema gobierno tin cu San Nicolas? 


Fuera di ta cera scol awor ta cas di cuido lo tin cu cera porta 


E 
n conexion cu e proyecto RECIP IV, e siman aki, ta tuma 
luga modificacion di e sistema di control di frecuencia y 
control di voltahe den planta di generacion di coriente di WEB. 
Den un informe manda pa prensa, gerencia di WEB ta splica 
cu e proceso ariba menciona ta encera ehecucion di varios 
test di e motornan y na final un test riba e planta completo. E 
testnan ta necesario pa por confirma e debido funcionamento 
di e planta nobo. 
Semper ta keda existi un posibilidad minimo cu por surgi inter- 
upcion di coriente mirando e magnitud y riesgonan envolvi cu 
e trabou, E grupo di proyecto RECIP IV, hunto cu nan cole- 
ganan di diferente departamento na WEB en cooperacion cu 
partner Wärtsilä, lo tuma tur persuasion y coordina e trabou 
di tal forma pa evita cualkier incidente of interupcion di cori- 
ente. 


WEB ta bay test motornan RECIP 

D 
espues di un biahe di Puerto Rico 
buscando oportunidad nobo pa 
haci negoshi, mi a tuma mi tempo y 
analisa e situacion na Puerto Rico. 
Despues di e horcan Maria, Puerto Rico 
a tuma un ruta diferente pa balansa su 
cuentanan fiscal, mescos cu Aruba a 
haci despues di COVID-19. 


Puerto Rico a scoge pa crecemento 
sostenibel y reduccion di e tamaño di e 
pais; Aruba a scoge pa mas impuesto. 
No ta necesario pa menciona cu tur dos 
a aumenta nan debe nacional durante e 
dos eventonan. Kisas hopi ta cuestiona 
cu dicon mester compara Puerto Rico 
cu Aruba, pero e realidad ta cu e situa- 
cion di Aruba dificilmente por compara 
cu paisnan Europeo of cu cualkier otro 
region, como cu Aruba su factornan 
macro-economico ta diferente. Puerto 
Rico ta e pais cu mas similaridad. 


Pa analisa algun accion cu 
Puerto Rico a tuma encuanto su 
desaroyo economico sostenibel, 
akinan algun punto: 
1. Promove Inversion Stranhero Direct 
(ISD) cu incentivonan fiscal. 
• E Codigo di Incentivonan 
Contribuyento, conoci como Ley 60, 
ta diseña pa promove e crecemento di 
Puerto Rico cu inversion directo di stra- 
nhero. E ta exonera algun impuesto na 
inversionistanan cu establece of bolbe 
na Puerto Rico. 
• Ley 22 ta un grupo di incen- 
tivo economico cu Gobierno di Puerto 
Rico a establece pa crecemento di 
e economia di e isla. E incentivonan 
adicional ta ofrece beneficionan unico 
na inversionistanan den sectornan di 
manufactura, hospitalidad y turismo, 
aseguro y banco internacional, servi- 
cionan di exportacion y agricultura. 
2. Conseho Stricto di Supervision 


di Merca. Pa confirma cu bo a logra 
un surplus fiscal durante e ultimo 4 
añanan. 
3. Reduci tamaño di Gobierno. Privatisa! 
4. Net di siguridad pa esnan menos 
privilegia. Subsidio, specialmente di 
vivienda pagabel. 


Mi tin di remarca cu esaki no ta nifica 
cu tur cos ta perfecto na Puerto 
Rico y cu nos mester copia nan plan. 
Absolutamente cu no! Su clase medio 
a wordo afecta hopi ya cu e salarionan 
a keda stanca pa hopi aña y e inflacion 
y e costo di vivienda a aumenta. Pero 
semper nos por siña di e factornan 
interesante di e caso di Puerto Rico y 
cu lo por beneficia Aruba. 
Gobierno di Aruba tin rason pa ta 
preocupa cu GDP/capita ta disminuy- 
endo. Kisas nan ta kere cu nos modelo 
di crecemento ta “kibra” of nan tin e 
percepcion cu entrada di turismo no ta 
filtra den nos economia. E problema no 
ta e modelo di turismo, cu ciertamente 
por wordo mehora. Pero tin multiple 
otro factornan, manera e crecemento 
di inmigracion, e subsidio “Imputation 
Payment Company” cu pa hopi aña 
no ta necesario mas. Actualmente, 
tambe mester tene na cuenta cu hopi 
Rubiano ya no kier traha den sector di 
Turismo mas, pa motibo di e oranan 
largo y traha den fin di siman. Hopi lo 


prefera otro sector of bira un empleado 
publico. Pero sin nos modelo di turismo 
“kibra”, nos economia lo ta mas manera 
di Haiti. 


Un factor cu hopi bes nos no ta realisa 
ta cu nos GDP/capita ya disminui, ta e 
falta di inversion priva. Segun Banco 
Central, construccion y inversion priva 
na Aruba a cay 3 aña sigui, di 21,2 % te 
18,5 % di nos GDP, den suma US$ 600 
miyon aña pasa. Un motibo pa preo- 
cupacion y accion inmediato. Esaki NO 
ta pasobra hendenan no kier inverti, 
incluso den actividadnan no turistico, 
pero e realidad ta cu na Aruba ta hopi 
dificil pa haci negoshi, of casi impo- 
sibel, y inversionistanan, como tanto 
Rubiano y stranhero, ta sinti obliga di 
haci inversion otro caminda cu no ta 
Aruba. Sigur sin menciona cu e buro- 
cracia excesivo y e tardansa pa tuma 
un decision ta un malesa cu ta afecta 
henter Gobierno, y e progreso di un 
pais. 


Den un rosea positivo, apesar di 
basta contratiempo, nos economia ta 
dunando un buelto pa mihor. Pues den 
mi opinion humilde, no tin necesidad di 
mas impuesto por lo pronto. E enfasis 
mester ta na colecta e impuestonan 
atrasa di e sector informal, manera 
cierto mercadonan di cuminda y tien- 
danan cu no ta paga, of e personanan 
cu ta den e industria di Vacation Rental 
y cu no ta cumpli cu impuesto, segun e 
ley ca bin na vigor 9 aña pasa. 
Esaki lo haci bida mas facil pa inver- 
sionistanan 
y 
promove 
‘Inversion 
Stranhero Directo’ y kisas lo resulta pa 
2024 den un BTW (Impuesto riba balor 
agrega) mihor pensa. Pero sin duda, 
mihor mas inversion priva y crece- 
mento sostenibel cu mas impuesto! 


Skirbi pa desoyador, Alberto Perret-Gentil 


Puerto Rico vs Aruba: Incentivonan fiscal 
y crecemento sostenibel vs mas impuesto 

E 
cuido di esnan mas vulnerabel den 
un pais ta un refleho di ki tipo di 
gobierno nan tin, asina lider di Parti- 
do di Pueblo Arubano (AVP), mr. Mike 
Eman a bisa dialuna mainta duran- 
te e conferencia di prensa den cual e 
a lamenta e mas reciente deterioro cu 
Gabinete Wever-Croes II ta causando 
riba e necesidadnan basico di e ciu- 
dadanonan di Aruba. 


E pensamento cu Eman a cita riba cuido 
di esnan mas vunerabel ta di Mahatma 
Gandhi. Eman ta considera cu ta uno 
cu ta mustra riba e ki tipo di gobierno 
no ta percura pa esnan mas vulnerabel 
den comunidad. 
Lamentablemente awe Aruba ta expe- 
riencia un gobierno cu ta neglisha e 
tarea esencial aki di cuida esnan mas 
vulnerabel. AVP kier remedia esaki 
di un forma mas definitivo atraves di 
ancra den nos constitucion e derecho 
ariba un existencia husto. P’esey a 
anuncia cu lo tuma e iniciativa di intro- 
duci e garantia aki den nos constitu- 
cion pa tur ciudadano. 


E lider di partido y di fraccion di oposi- 
cion a uza como ehempel articulo 20 
den constitucion di Hulanda cu ta bisa: 
“De bestaandszekerheid der bevolvi- 
king en spreiding van welvaart zijn 
voorwerp van zorg ter overheid.” Pues 
gobierno tin e obligacion constitu- 
cional pa garantisa un existencia husto 
pa esunnan mas vulnerabel. E esencia 
di ancra e derecho aki den nos consti- 
tucion ta crea un responsabilidad y un 
tarea constitucional pa gobierno pa 
haci un esfuerso continuo pa garan- 
tisa cu tur ciudadano por tin sufici- 
ente entrada pa por cubri e gasto nan 
minimo pa por tin un calidad di bida 
confortabel. 


E derecho ariba existencia digno ta 
pertenece na e derecho nan humano 
mas fundamental, pa motibo cu e ta 
duna contenido na e principio cu cada 
ser humano tin balor. 


Mas cu un derecho cu ta impone un 
tarea pa gobierno percura pa cada 
ciudadano tin un suficiente entrada 
pa por cubri necesidad nan basico y 
minimo manera alimentacion, educa- 
cion, utilidad, transporte, cuido medico 
y vivienda, e ta un garantia constitu- 
cional cu AVP ta bay crea pa nos comu- 
nidad cu ta brinda proteccion contra 
pobresa y garantia di un calidad di bida 
decente. 


“Si salario minimo no ta yega, si no 
ta ahusta pension suficiente, si ta kita 
remedi di nos grandinan, si ta kita placa 
for di anciano, si ta pone costo di bida 
inalcansabel, ta neglishando e derecho 
riba un existencia husto,” asina Eman a 
expresa durante conferencia di prensa 
ofreci dialuna mainta na Cas di Partido 
hunto cu colega parlamentario drs. 
Mervin Wyatt-Ras. 
E ex prome minister di Aruba den 
Gabinete Eman I y II a indica cu no 


por ta asina cu cada bes cu AVP ta 
na mando, ta duna reparatietoeslag, 
inhaalmaneuvre, ta redobla pension, 
schoolkinderentoeslag y ta percura pa 
tur hende tin un existencia husto na 
e pais aki, mientras cu ora ta bin otro 
gobernacion cu kier faborece sola- 
mente friends and family, ta neglisha 
tur necesidad basico di nos pais. 


Eman: “Ta bira tempo pa nos por cuadra 
legislativamente mas fuerte e derecho 
cu un ciudadano tin riba proteccion riba 
su existencia minimo den constitucion 
di pais Aruba y esey ta un di e inicia- 
tivanan cu nos ta bay tuma conseha 
pa nos hobennan hurista cu nos tin 
cu ta acesora fraccion di AVP.” Eman 
a menciona aki specificamente hurista 
Wendrick Cicilia cu ta avansando su 
estudio riba e tema specifico aki. 


Mr. Mike Eman a enfatisa cu AVP ta bay 
lucha pa crea e base legal constitucional 
pe e derecho ariba existencia husto pa 
cada ciudadano. Esaki ta garantisa cu 
e calidad di bida di nos ciudadano nan 
no por deteriora pa motibo di maneho 
of decision di un gobierno si conoce- 
mento, alma of curason. 


Lider di fraccion di AVP, mr. Mike Eman: 


AVP kier ancra e derecho riba un 
calidad di bida digno den constitucion! 


Diaranson, 10 Mei 2023 
AWEMainta 
LOCAL 
7 


Diaranson, 10 Mei 2023 
LOCAL 
8 
AWEMainta 


P 
ueblo di Bonaire ta yegando su limite pa loket ta e situ- 
acion dificil cu miles ciudadano di e isla pasando aden, 
c’un pobresa aumentando practicamente tur siman y ta un 
situacion similar cu loke tin aki na Aruba. 
Un situacion cu hasta a hala atencion di propio expertonan 
Hulandes cu a traha pa algun tempo na e isla di Bonaire rela- 
ciona cu clima y kende durante e presentacion di su buki, 
awor ta cuestiona e situacion dificil caminda ta kere cu 4 di 
cada 10 habitante di e isla, ta pasando aden. 
E sindicato USIBO relaciona cu esaki, a dicidi di organisa 
un manifestacion diabierna venidero 12 di Mei, pa 4.30 di 
atardi pa pone presion riba gobierno di Bonaire pa intro- 
duci pa prome di Januari di 2024, un “sociaal minimum’ cual 
gobierno ta trahando ariba pa 13 aña caba. 
Desde cu Bonaire a bira un provincia di Hulanda e situacion 
no a drecha of cambia y esaki ta bisto den tur skina di e isla 
y awor sindicatonan uni di e isla kier cuminsa presiona gobi- 
erno pa cuminsa tuma pasonan pa e situacion aki cambia 
mas pronto posibel. 


Tabata e experto di clima Hulandes Ed Nijpels kende ta un 
asina yama ‘kwartiermaker’ pa e isla y kende a entrega su 
buki cu tin consehonan pa e maneho cu tin wordo hiba, na 


Ministrer di Clima y Energia Hulandes Rob Jetter mientras cu 
Gobernador interino, Nolly Oleana tambe a ricibi un copia di 
e documento. 


Nijpels durante di e ceremonia a mustra cu e maneho di clima 
pa Bonaire ta “topprioriteit” na e momentonan aki pero na 
mes momento sinembargo, e autor a mustra cu ta dificil pa 
no ripara na e momentonan aki, e pobresa grandi cu tin riba 
e isla. Agregando cu ta dificil pa pidi hendenan stoma bashi, 
pa pone atencion na e maneho di clima cu e isla ta rekeri 
algo cu ta hopi serio mirando cu un parti di e isla di Bonaire, 
ta core peliger di inundacion pa motibo di subida di e asina 
yama “zeespiegel.” 
Minister Jetter na su turno a sigura di su parti y den nomber 
di gobierno Hulandes, cu e asunto di forma un maneho pa 
atende cu clima pa Caribe Hulandes, for di e momento ey ta 
bira “topprioriteit” y cu gobierno lo reacciona mas pronto 
posibel riba e conseho di Nijpels. 


POBRESA IGUAL 
Te ainda ningun mandatario Hulandes, tampoco Secretario 
di Estado Alexandra van Huffeln, a yega di menciona of reac- 
ciona riba situacion di pobresa na Aruba, cu siman pasa a 
wordo atende den Parlamento pero cu no a produci ningun 
interes di parti di gobierno. 
Fraccion di AVP sa pidi pa e reunion aki for di aña pasa 
pero mester a warda te cu siman pasa pa gobierno bin 
Parlamento y duna informacion riba e situacion delicado cu 
tin den comunidad, caminda hopi famia no tin suficiente pa 
mantene cabes riba awa. 


Loke a sobresali den e reunion aki tabata e politica barata cu 
a wordo aplica caminda tanto mandatarionan como parla- 
mentarionan cu ta sostene gobierno, a tuma oranan largo pa 
punta dede riba oposicion sin un rato presenta un solucion 
pa alivia e pobresa cu ta batiendo na porta di hopi famia. 
Kisas e momento ta yegando mescos cu na Bonaire diabi- 
erna awor, ta organisa tambe un manifestacion di solidar- 
idad cu esunnan cu ta pasando den momentonan dificil sin 
cu gobierno tin atencion pa cu esaki. 


Mescos cu na Aruba 


Manifestacion pa pobresa na Bonaire 

W E D N E S D A Y 
M A Y 1 7 , 2 0 2 3 


PUBLIC AUCTION 


For more information visit: 


WWW.JOHNSONNOTARY.COM 


On Wednesday, May 17, 2023 at 11am, at the Chamber of Commerce, Aruba, 
will be auctioned in public (executoriale verkoop) pursuant to art. 3:268 and 
3:254 Civil Code of Aruba: 


De La Sallestraat 13 
An apartment complex, situated on a full ownership property of 1.140 
m2 , situated at De La Sallestraat in Aruba, recorded in the Title 
Registry of Aruba as First Division Section E number 336. 


Starting bid: Afl. 2.100.000,00 


AUCTION NOTARY: Th.R. JOHNSON 
·The auction is subject to the general conditions for foreclosure auctions and special 
auction conditions which will be determined by civil law notary Th.R. Johnson. 
·Seller has the right to not accept any bid, at its sole discretion. 
·The auction may be stopped or postponed at any time. 
·Each bidder must submit a bank guarantee and/or letter of credit issued by a bank in 
Aruba to the amount of the highest bid increased with an amount equal to the auction 
costs. 
·A signed and dated private bid can be submitted until May 2, 2023, 5 PM. A bidding 
form can be downloaded on our website. 


E 
sorteo di Lot- 
to 5 di diasabra 
ultimo, no a conoce 
ningun ganado pa e 
premio 
multimiyo- 
nario. Esey kiermen 
cu e jackpot di Lotto 
5 ta sigui crece pa 
awe diaranson y tin 
e suma record di 2 
miyon y 200 mil flo- 
rin. 


Esaki ta bira e prome 
biaha den historia 
cu Lotto 5 ta conoce 
un jackpot grandi 
asina. Na april di 
2015 el a yega 2 
miyon y a conoce 
1 feliz ganado y 
e ticket ganado a 
wordo 
bendi 
na 
Get Rich Ponton. 
Na october 2021 
tambe 
e 
jackpot 
a yega 2 miyon y 
tambe 
a 
conoce 
un solo ganado y 
e ticket ganado a 
wordo 
bendi 
na 
Manton Lottery na 
Pos Chiquito. 


E proximo sorteo 
di Lotto 5 ta tuma 
luga awe anochi, 
diaranson 10 di mei, 
pa 7.45 di anochi 
“live” na TeleAruba 
y benta ta cera 
7:30PM. 


Lotto 5 ta costa 
solamente 4 florin 
pa ticket y bo por 
combina 
bo 
5 
numbernan for di 
01 te cu 35, si bo 


Sorteo ta AWE anochi 


Pa di prome biaha den historia Lotto 5 ta surpasa 2 miyon florin 


no sa cua numbernan pa kies, bo ta puntra bo 
rebendedo pa un Lotto 5 loco y asina bo ta den 
wega pa bira e siguiente miyonario cu Lotto 5! 


Tambe Lotto ta ofrecebo e opcion pa por cumpra 
bo weganan di Lotto Online, kiermen si bo no 
tin chens pa sali cumpra bo weganan preferi 


di Lotto, bo por cumpre for di bo smart phone, 
tablet of bo computer! 


Si ainda bo no tin un cuenta di Lotto Online, 
bishita www.lottoaruba.com, traha bo cuenta di 
hungado y asina cu bo wordo aproba, bo por 
cuminsa hunga Lotto online tambe! 

E 
actual Comisario di Polis, sr Ramon Arnhem dialuna a 
confirma cu e tin un contract pa un periodo limita di 3 
aña y na mes momento e ta admiti cu su plan di reorgan- 
isacion lo no keda completa den un periodo asina cortico. 
E hefe di polis apesar di e situacion peculiar aki a mustra 
un gran optimismo den loke el a bin ta haciendo den loke el 
a yama un trabou basta intenso y cu lo a rekeri mas tempo 
pero e contract cu el a firma cu gobierno di Aruba, ta pa un 
periodo di tres aña. 


Cu e tempo no ta suficiente Arnhem mes a confirma dor 
di bisa cu e lo haci lo miho posibel, enfatisando asina cu e 
tempo no ta suficiente pero realidad di e situacion ta cu su 
presencia na cabes di KPA, ta algo temporal pa cubri e posi- 
cion di Korpschef pa Vanessa Tjon Kock, kende a ser nombra 
pa gabinete Wever Croes II na luga di Andrew Hoo, kende a 
ser hala un banda pa Minister. 


Hoo ta ocupando un otro funcion despues di a wordo retira 
como hefe di polis mientras cu den caso di sra Kock, ya 
cu e ultimo aki no por a keda den su funcion como Hefe di 
Polis pa motibo cu su esposo a bira Minister di Husticia, esta 
Rocco Tjon. 


Sr Arnhem a mustra cu e ta haciendo su maximo esfuerso 
pa cumpli cu e plan di e reorganisacion mas tanto cu e por 
te yega e momento cu e tin cu regresa Hulanda y ta di spera 
cu e lo logra esaki pero mas importante ta cu na momento 
Vanessa regresa den e puesto ey, su persona tambe sigui cu 
e plan di reorganisacion di cuerpo di polis. 


Aki tin cu haci e observacion cu Arhem for di momento cu 
el a wordo informa di kico lo bira su trabou den KPA, e por 
a opta pa no acepta esaki sabiendo cu e lo no por keda cla 
cu e plan aki pero el a prefera di pasa den e experiencia aki 
apesar cu e tabata na altura di e falta di tempo. 


Cu su persona ta haciendo un bon trabou te na e momen- 
tonan aki, ta keda algun remarca relaciona cu esaki, ya cu 
no ta tur hende na inicio, tabata di acuerdo cu su nombra- 
cion. 
Arnhem ta parce un nombramento di gobierno Hulandes 
mas cu tur cos, caminda Minister di Husticia mester a acepta 
esaki ya cu KPA tabatin suficiente oficial capacita pa asumi 
e rol di “substituto” aki pa e periodo menciona. 


Awor aki den momentonan financiero dificil pa gobierno, ta 
pagando su di cuater Korps Chef caminda practicamente 
tur ta cobrando e salario di hefe di polis, loke tambe ta un 
gasto extra pa loke ta gasto di personal di gobierno. 


No ta algo normal cu ta nombra un oficial halto di polis den 
un posicion asina cardinal djis pa e substitui e Korps Chef 
mes pero aki e interes politico tabata prome sigur mirando 
e hecho cu Minister Tjon a insisti pa bira Minister di Husticia 
loke a pone cu su casa mester a tuma un periodo di “off duty 
“ den cuerpo te ora cu Tjon cambia di cartera den futuro of 
e bay bek como miembro di parlamento. 


Un situacion hopi peculiar caminda e rol di Arnhem ta hiba 
hende pensa riba e deporte di basketball caminda por cambia 
hungadonan cada rato, ya cu durante di henter e partido, 
hungadonan por Sali y drenta bek, pues nan ta bira simple- 
mente un substituto pa e bon hungadonan descansa un rato! 


ANALISIS 


Hefe di Polis ta un “substituto” 
temporal manera den basketball 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 

DIRECTOR OF ENGINEERING 


ENGINEERING SUPERVISOR 


TECHNICIAN 


FRONT OFFICE SUPERVISOR 


CONCIERGE/FRONT DESK AGENT 


HOUSEKEEPING SUPERVISOR 


HOUSEMAN 


SOUS CHEF 


F&B SUPERVISOR 


COOK/COOK HELPER 


APPLY ONLINE AT WWW.BUCUTI.COM/CAREERS 


ATTRACTIVE SALARIES 


BONUS OPPORTUNITIES 


5-DAY WORKWEEK 


UP TO 27 VACATION DAYS 


(BASED ON YEARS OF SERVICE) 


INSURANCES (LIFE INSURANCE, 


VISION & DENTAL, HEALTH 


DISABILITIES) 


SAVINGS & LOANS PROGRAM 


EMPLOYEE DISCOUNTS 


WE 
ARE 
HIRING 


POSITIONS: 
BENEFITS: 


TOP 25 RESORTS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 


E 
siman aki Minister di Cultura Maduro a re- 
uni cu e directiva di UNOCA pa asina haya 
un presentacion di e Plan di Ehecucion pa 
aña 2023. Directora sra. Ray-anne Hernandez 
a duna un splicacion di e proyectonan cu lo 
conta cu e sosten di UNOCA den aña 2023. 


UNOCA ta dispone di 917 mil florin pa aporta 
na e dominionan cultural manera stipula pa 
UNESCO den proyectonan cu tin di haber cu, 
patrimonio cultural y natural, actuacion y 
celebracion, arte visual y artesania, publica- 
cion y media, audiovisual y medio interactivo 
y diseño y servicio creativo. 


Banda di esaki den aña 2023 
UNOCA kier reintroduci e concepto di 
‘Proyecto Chikito’ pa asina por aproba 
proyectonan di menos di 5 mil florin 
na un manera mas lihe. 


UNOCA tin intencion tambe pa hiba les di 
musica y creatividad pa tur edad den bario. 
Tambe lo kier brinda sosten pa crea material 
educativo pa scol y ta sondeando e posibil- 
idad pa facilita bishita escolar cultural educa- 
tivo na museo y sitionan historico pa asina 
duna nos hobennan e oportunidad di biba nos 
cultura mas di cerca. 


UNOCA ta keda sostene nos celebracionnan 
nacional y lo presenta iniciativa basa riba 
necesidad den comunidad. 


Pa e ultimo aki UNOCA lo haci algun encuesta 
pa midi e necesidad y lo traha pa brinda solu- 
cion pa nan. Un ehempel ta ‘www.coleccion. 
aw’ cu ta un proyecto haci hunto cu Archivo 
Nacional y Biblioteca Nacional cu a nace for 
di e necesidad pa Pueblo por tin acceso mas 
facil na informacion historico di nos Pais. 


Na september 2023 lo lansa e proyecto aki 
oficialmente. 


UNOCA a presenta nan Plan di Ehecucion 
pa aña 2023 na Minister di Cultura Maduro 


Lo reintroduci ‘Proyecto Chikito’ cu aprobacion mas lihe 

A 
yera mainta, hunto cu Colega Minister di Husti- 
cia di Curaçao, Sr. Shalten Hato, Minister di Hus- 
ticia y Asuntonan Social Sr. Rocco Tjon a hiba pa- 
labra durante e simposio titula “Human Factor vs 
Technology. 


Un simposio interesante organisa pa e “Stuurgroep 
Informatie Coordinatie”. Di cual e “voorzitterschap” 
ta den man di Aruba, den nomber di Sr. Juri Nicolaas, 
hefe di Siguridad Nacional. E meta di e simposio ta 
pa hunto cu tur stakeholders den e cadena hudi- 
cial, local y regional, structuralmente delibera riba 
temanan strategico. E simposio aki a conta cu partic- 
ipacion di tur e altocomisarionan di Reino Caribense, 
RST, pero tambe participantenan di sector semi- 
publico y priva. 


Segun e mandatario, e ta importante pa nos inverti 
den tecnologia, pasobra esaki sigur lo yuda nos 
combati criminalidad mas eficiente y eficaz. Pero nos 
no por lubida e recurso di mas valioso den cuadro di 
esaki, cual ta e recursonan humano; nos personal. 


Pa e motibo aki, e ta importante pa crea structuranan 
di organisacion adecuado, inverti den educacion pa 
nos personal tambe y crea e posibilidadnan pa nos 
por emplea e expertonan necesario den nos organ- 
isacionnan. 


Minister Rocco Tjon: 


A atende simposio tocante 
“Human Factor vs Technology” 


M 
inister di Asuntonan Economico, Comuni- 
cacion y Desaroyo Sostenibel ta anuncia e 
prijsnan nobo di benta di combustibel entrante 
10 di mei 2023: 


Gasolin unleaded-premium: 
266,7 cen p/ltr. (+ 4,3 cen) 
Diesel LS: 221,5 cen p/ltr. (- 10,0 cen) 
Kerosin: 199,6 cen p/ltr. (- 15,7 cen) 


E prijsnan ta inclui BBO/BAZV/BAVP 


Cambio den prijs di productonan petrolero 10 di mei 2023 

N 
aturalesa ta e base di nos existencia, e ta e fuente di recurso y eco- 
sistema cu ta sostene bida riba tera. Sinembargo, actividadnan di ser 
humano a bin ta resulta den un degradacion severo riba medio ambiente 
poniendo peliger riba salud y bienestar di nos planeta y tur su habitan- 
tenan. 


Ministerio di Naturalesa, conhuntamente cu Directie Natuur en Milieu 
(DNM) a traha riba un concepto di ley pa ancra Derecho di Naturalesa 
den constitucion di Aruba. E concepto di ley a wordo crea den consulta cu 
organisacionnan y expertonan local y internacional. Despues di e prome 
dialogo cu Parlamento y Conseho di Minister, Minister Arends a entrega e 
concepto di ley na Departamento Legislativo, esta Directie Wetgeving en 
Juridische Zaken (DWJZ) dia 21 di april 2023 conmemorando Dia di Mama 
Tera cu accion concreto pa restaura e relacion entre ser humano y natu- 
ralesa. 


Unabes Departamento Legislativo revisa e concepto pa controla e calidad 
y efectividad di legislacion, por inicia e consulta cu stakeholders di varios 
sector. Stakeholders lo haya e oportunidad pa dialoga y duna critica 
constructivo riba e concepto di ley. Stakeholders ta entre otro Miembronan 
di Parlamento, organisacionnan ambiental, comercio y esnan cu ta prac- 
tica ley. Den e manera aki Minister Arends ta involucra ciudadanonan pa e 
concepto di ley final ta un logro pa pueblo henter. 


Raad van Advies ta un organo di gobierno cu ta duna conseho y puntonan 
di atencion pa cu leynan proponi. Bureau di Minister Arends, Directie 
Natuur en Milieu y Departamento Legislativo ta adapta e concepto di ley 
a base di sugerencianan di stakeholders y presenta esaki na Raad van 
Advies. Despues di esaki, Minister Arends lo entrega e proposicion di ley 
y conseho di Raad na Parlamento. Miembronan di Parlamento por haci 
pregunta por escrito y ricibi contesta di Minister Arends den prepara- 
cion pa e reunion publico. Parlamento ta trata tur proposicion di ley den 
un reunion publico unda representantenan di pueblo ta hiba dialogo y 
debate. Esaki ta e ultimo paso den e proceso legislativo pa ancra Derecho 
di Naturalesa den constitucion unda Miembronan di Parlamento ta vota 
na fabor of contra di e proposicion di ley. Pa motibo cu ta un intento pa 
cambia nos Constitucion, e proposicion ta rekeri sosten di dos tercera 
parti di Parlamento. 


Aunke e proceso legislativo ta uno largo, no obstante, Minister Arends ta 
compromete pa proteha Aruba su naturalesa. Door di introduci Derecho 
di Naturalesa den nos constitucion, lo sigura cu naturalesa tin un status 
legal pa ciudadanonan por cana pa defende naturalesa como tambe e 
derecho di tur habitante pa biba den un ambiente saludabel. 
Reconociendo Derecho di Naturalesa den nos sistema legal ta un paso 
fundamental pa protege e integridad ecologico di nos planeta, protege 
Aruba su Naturalesa y sigura un futuro sostenibel pa e proximo genera- 
cionnan. 


Minister Arends ta elabora riba e proceso legislativo 
pa ancra Derecho di Naturalesa den nos Constitucion 

D 
epartamento di Labor y Investigacion ta recorda por medio di 
e comunicado di prensa aki cu e periodo di entrega di Regis- 
tro di Personal 2022-2023 pa tur empresa na Aruba lo ta di 19 
januari 2023 te cu 15 mei 2023. Pues e siman aki ta e ultimo si- 
man (te cu 15 mei 2023) di entrega di Registro di Personal 2022 
– 2023. 


Tambe kier recorda companianan cu no ta cumpli cu entrega 
di e Registro di Personal den e periodo menciona como tambe 
esnan cu no a entrega esaki e aña anterior ta den incumpli- 
mento cu articulo 30 di e Ordenansa Laboral 2013. DAO lo bay 
over pa tuma accion contra esakinan. E compania lo por ricibi un 
sancion administrativo di Afl. 5.000,- pa no cumpli cu e obliga- 
cion di entrega di e Registro di Personal. Tene bon na cuenta cu 
den caso cu un Registro di Personal no ta corectamente yena, ta 
considera esaki tambe un incumplimento di parti di e compania. 


E Ordenansa Laboral 2013 (Arbeidsverordening 2013, AB 2013 
no. 14) ta vigente desde 1 di april 2013. A base di articulo 30, 
prome inciso, di e Ordenansa Laboral 2013 un dunado di trabou 
ta obliga pa entrega e Registro di Personal (Personeelsregister) 
na Director di Departamento di Labor & Investigacion (DAO). Den 
e Decreto Nacional Registronan di Ordenansa Laboral 2013 ta 
regla e modelo di e Registro di Personal. E Registro di Personal 
ta consisti di tres parti, Modelo 1A, e personal registra den aña 
2022; Modelo 1B, e necesidad pa personal pa 2023 y Modelo 1C, 
e necesidad di personal pa cada proyecto specifico den 2023, 
identifica como necesidad den modelo 1B. 
Tene na cuenta cu entrega di e Registro di Personal 2022-2023 
ta obligatorio pa tur companianan cu tin personal. 


Registro di Personal 2022-2023 
E unico forma cu por entrega e Registro di Personal ta den e 
forma digital. Desde 19 januari 2023 por download e formu- 
lario digital (cual ta consisti di 2 Excel-file) for di website www. 
daoaruba.com of www.gobierno.aw (Excelsheet template: DAO 
Personeelsregister 2022 y DAO Personeelsbehoefte 2023), of por 
haci un peticion via e-mail na aanvraagpr@gmail.com y DAO lo 
mail bo e dos Excelsheet. Nos ta pidi pa lesa e splicacion atenta- 
mente momento cu ta bay yena e Excelsheet. 


E aña aki algun empresa consistiendo di mas cu 75 empleado 
lo forma parti di e metodo nobo di entrega di Registro Personal 
cerca DAO. E empresanan aki a wordo acerca individualmente, y 
e comunicado di prensa aki no ta aplicabel pa e empresanan cu a 
indica nan participacion den e metodo nobo di traha. 


Unda y con por entrega e 
Registro di Personal 2022-2023 
DAO ta haci un peticion pa hinca e datonan den e formulario 
digital, segun e modelo stipula pa ley, y pa manda nos esaki na 
e-mailadres arbeidsmarktaruba@gmail.com . Den caso cu bo 
compania tin un of mas sucursal, DAO ta haci un peticion pa 
yena e Registro di Personal no solamente pa e oficina principal 
(hoofdvestiging) (p.e. KvK- nummer 5555.0) pero tambe pa cada 
sucursal (p.e. KvK-nummer 5555.1, 5555.2 etc.). Ta pidi tambe 
pa indica cua trahadonan ta rouleer door di pone un strea (*) den 
kolom patras di e kolom “No.” ariba e formulario digital. 


Tambe ta pidi pa sigui e instruccionnan poni den e Toelichting 
Personeelsregister 2022-2023 cu ta obtenibel den e Excel sheet, 
pa yena e formulario. 


DAO ta informa cu ta obligatorio pa yena tur 3 modelo. Den caso 
cu no tin necesidad pa personal of necesidad pa personal pa 
cada proyecto specifico pa 2023, ta yena nihil ariba modelo 1B y 
modelo 1C. 
DAO lo manda bo via e-mail un comprobante cu a ricibi e formu- 
lario di Registro di Personal 2022-2023. Tene cuenta cu e 
comprobante di entrega no ta implica aprobacion di e Registro di 
Personal 2022- 2023. DAO lo duna durante aña 2023 aprobacion 
of desaprobacion di e Registro di Personal 2022-2023. 


Companianan cu no ta cumpli cu entrega di e Registro di Personal 
den e periodo menciona como tambe esnan cu no a entrega esaki 
e aña anterior ta den incumplimento cu articulo 30 di e Ordenansa 
Laboral 2013. DAO lo bay over pa tuma accion contra esakinan. 
E compania lo por ricibi un sancion administrativo di Afl. 5.000,- 
pa no cumpli cu e obligacion di entrega di e Registro di Personal. 
Tene bon na cuenta cu den caso cu un Registro di Personal no ta 
corectamente yena, ta considera esaki tambe un incumplimento 
di parti di e compania. 


Pa companianan cu ta haci uzo di un intermediario (p.e. account- 
ings- of adviesbureau) DAO kier recorda cu cumplimento di nos 
leynan laboral ta un obligacion di e dunado di trabou y no di e 
intermediario. 


Si tin mas pregunta tocante e Registro di Personal por tuma 
contacto cu Sra. Louisetty Croes na 523-7722 of via email loui- 
setty.croes@aruba.gov.aw of cu Sra. Tivisay Tromp na 523-7724 
of via e-mail tivisay.tromp@aruba.gov.aw of cu un funcionario di 
Bureau Arbeidsmarktonderzoek na 523-7720. 


Ultimo siman di entrega di 
Registro di Personal 2022 – 2023 

D 
ia 10 di mei 2023 pa 12 di mei 2023 lo bay tin un re- 
union riba cambio climatico. Ta importante pa sa e his- 
toria y motibo pakico ta organisa tipo di encuentronan asi- 
na. Club di Roma a wordo funda na april 1968 na Italia pa 
Aurelio Peccei, Alexander King y David Rockefeller pa papia 
di cambio riba e mundo aki como consecuencia di accion di 
hende. A reuni cientificonan, economista, ex-político y in- 
dustrialnan di 52 pais preocupa pa problemanan cu e mun- 
do tin cu enfrenta. E hendenan aki pa añanan a sa di manip- 
ula henter mundo pa saca probecho financiero. 
Cambio climatico ta un simpel engaño pa saca biyones di 
dollar for di gobiernonan rond di mundo. Hendenan a lanta 
for di soño y ya no ta kere mas den e cuentanan aki. Mesun 
hendenan aki a crea e storia cu petroleo lo bay caba den 
tanto aña pa asina aumenta e prijs di petroleo y haya mas 
ganashi. Pa e tanto añanan di existencia di planeta tera no 
tabata existi ningun cambio. E hendenan aki a bay asina leu 
di ta uza avionnan grandi pa laga kimico bay den nos atmos- 
fera pa trece cambio den tempo. E kimiconan aki si ta malo 
pa salud di hende. E kimico aki ta crea awasero torrencial. 


E reunion di cambio climatico na Aruba mi ta kere ta mas 
bien un otro foro comunista manera esun foro di Sao Paulo 
y foro di Puebla. E reunion aki ta pa gobernantenan. Nos sa 
cu Hulanda ta wordo goberna pa World Economic Forum y 
p’esey nan ta pusha e cambio climatico cu ta cay bao punto 
13 di e agenda 2030. Gobierno Hulandes kier expropia 
tereno di agricultornan paso e mest di baca ta saca mucho 
nitrogeno. Fuero di esaki gobierno Hulandes kier pa pueblo 
come carni artificial y di insecto. Esaki a causa cu e partido 
politico Boeren Burger Beweging a gana eleccion na Hulanda 
dia 15 di maart 2023. Gobierno Hulandes a impone un belas- 
ting riba nitrogeno y pa 2024 lo bin aumenta di 10% riba 
prijs di gasolin, kerosin, diesel y jetfuel. Riba dje lo aumenta 
tarifa di pasashi cual lo mester drenta na vigor 2024. Un 
otro mentira ta ora ta papia di fossil fuel. Petroleo no ta cay 
bao di fossil fuel paso e ta wordo saca mas cu 16mil pia di 
profundidad y fossil fuel ta te cu 16mil pia. 


E autonan electronico cu ta wordo propaganda no ta green. 
Pakico? Pa cuminsa e baterianan ta hopi mas malo pa medio 
ambiente y no por recycle nan. Mester saca 250 kilo di cobalt 
y lithium pa traha un 1 bateria pa un auto. E bateria aki ta 
manda un radiacion di mas o menos 100 mW/m2, mesun 
cos cu microwave. Esnan den e auto ta ricibi e wave aki den 
nan curpa. E otro punto ta cu ta haci ta uzo di mucha pa 
saca e material aki na Africa. Kinderarbeid. Unda derecho 


humano ta keda? 


Na Aruba nos tin un minister di labor, energia y integra- 
cion cu ta kere cu nos pueblo ta bobo. Despues di biaha pa 
Washington, ela bay Ecuador y ultimo Hulanda pa termina 
su bishita na Spaña. E minister aki a tene e contract di 
Eagle LNG scondi pa pueblo te dia di awe y a hinca WEB 
den un aventura. No tabata tin mester un intermediario pa 
bay busca un compania cu apenas ta lanta cabes pa bin 
gana placa riba custia di nos pueblo. Awor kier cuminsa cu 
hidrogeno cu no ta facil disponibel y e costo ta halto. Pueblo 
di Aruba no cumpra locura di e minister aki paso bo ta perde 
bo placa. Nos por ripara cu e gobierno aki ta gusta interme- 
diario. Mesun cos e gobierno aki a haci ora a bay hipoteca 
Aruba riba mercado internacional atravez di banconan local 
cu interes di cas 6%. Claro pueblo mester paga. Mesun cos a 
haci cu WEB NV ora a bay fia placa pa su proyectonan y nos 
solamente WEB sino tambe aeropuerto. Locual cu ningun 
hende kier papia di dje ta cu WEB Y nos aeropuerto tin 2 
hypotheek riba nan cabes paso gobierno tambe a haci uzo 
di nan ora a bay riba mercado internacional. 


Nos tin parlamentarionan cu ta bon grita voor pero nan no 
ta interesa den sali na defensa di nos pueblo. E contract di 
Eagle LNG mester bira conoci pa pueblo. Nos parlamentari- 
onan supuestamente Cristian ta sigui apoya e agenda 2030 
y ta forma parti di e plan diabolico di agenda 2030. Partido 
Curpa ta e unico alternativa den e proximo eleccion. 


Eric Ras (Curpa): 


Respet pa medio ambiente ta 
cuminsa cu papia e berdad riba 
causa di supuesto cambio climatico 


Diaranson, 10 Mei 2023 
POLITICA 
16 
AWEMainta 


D 
ia 8 di mei 2023 nos tabatin un reunion publico hunto 
cu Minister Rocco Tjon caminda nos a trata cambio di 
ley den e Codigo Penal di Aruba. Cambionan cu ta necesa- 
rio pa reenforsa combatimento di terorismo y fortalece e ley 
encuanto traficacion y contrabando di hende y labamento di 
placa etc.. door di aumenta castigo encuanto esakinan. 


Den cuadro di e lucha contra terorismo mas y mas tin 
exigencianan ta keda poni pa loke ta trata legislacion penal. 
Cualkier conducta of comportacion penal cu meta teroris- 
tico mester keda explicitamente menciona den nos ley. Cu 
e modernisacion di nos derecho penal cu ya tuma luga tin 
hopi conducta of compartacion terorisitico a keda considera 
como un delito. Cu e cambionan aproba awor esakinan a 
keda enforsa of fortalece aun mas. 


Cu aprobacion di e cambionan den e Codigo Penal di Aruba 
presenta pa Gobierno, nos ta haci posibel cu Aruba ta cumpli 
cu e standardnan actual di Financial Action Task Force (FATF). 


Esaki ta importante mirando cu tin un “onsite-bezoek” di e 
team di evaluacion di Caribbean Financial Action Task Force 
ta bay tuma lugar dentro di poco. 


Via Reino Hulandes Aruba ta miembro di FATF. FATF ta un 
organisacion internacional cu tin como meta pa desaroya 
y fomenta uzo di instrumentonan pa combati y preveni 
labamento di placa y financiamento di terorismo y otro 
menasa contra e sistema financiero internacional. Pa logra 
esaki FATF ta stipula recomendacionnan cu ta fungi como 
normanan internacional, cual miembronan pais mester 
cumpli cu nan. P’esey tabata importante pa como Pais nos a 
percura pa e cambionan necesario den nos leynan pa asina 
nos ta cumpli cu e normanan menciona. 


Gobierno y Parlamento di Aruba ta sigui traha riba e tereno 
asina importante y necesario aki. E ley a keda aproba unani- 
mamente y di e manera aki, Aruba ta cumpli cu e recomen- 
dacionnan actual di FATF. 


Parlamentario Shailiny Tromp-Lee (MEP): 


Gobierno y Parlamento di Aruba ta sigui traha riba e lucha contra 
terorismo, labamento di placa y trafico y contrabando di hende 

D 
iamars merdia un biaha mas esnan den area di 
Tanki Leendert, Tanki Flip y mas pabou manera 
Hato tawata hayando hopi molester di huma. Esaki 
tawata bin di un mondi grandi parti pabou di Parke 
Curason cu a wordo cendi na candela. 


Un patruya den cercania mesora a bay tira bista, 
mirando con hopi huma esaki tawata produci. Na su 
yegada ya un unidad di Brandweer tawata combat- 
iendo e candela, cu a expande ariba un area hopi 
grandi. Despues di algun ora, bomberonan a sa di 
combati esaki, den un solo fuerte di merdia. E prob- 
lema cu e candela aki tawata cu door di e biento duro 
esaki a expande mesora. 


Polis lamentablemente no a topa cu e persona cu 
cende e candela, parce cu e persona aki ta kima koper 
y door di e esaki e la mondi a pega candela. Manera 
nos a bin ta bisa, e candelanan ultimamente no ta 
cende nan so, un elemento ta cendiendo e candela 
nan aki manera esun aki na Moko. 


D 
iamars den careda di 11’or y mey di mainta, 
na Piedra Plat, un truck di awa, para riba un 
subida, pa un of otro motibo a bin abou, e la ran- 
ca un cura di palo, pasa over di caminda, ranca 
un borchi trafico y a bay dal straight contra mu- 
raya di un cas. E truck a dal contra e muraya di 
un camber di e cas, e la causa basta daño na e 
muraya di cas. Suerte cu net na e momento ey 
no tabata pasando niun peaton of auto. 
E habitantenan di e cas a spanta masha hopi 
mes despues di a scucha e zonido fuerte esaki na 
momento cu e truck a bay dal contra e muraya. 
E muraya di camber caminda e truck a dal, ta 
camber di un meneer di edad halto, pa su  suerte 
net na e momento ey, e meneer no tabata den su 
camber. 
Mesora e habitantenan di e cas a pidi pa pres- 
encia di polis, na yegada di polis en berdad nan 
a bin topa cu e truck staciona cerca di e muraya 
di cas y despues cu polis a tuma tur datos a bin 
compronde cu e truck su papelnan no tabata na 
ordo. E truck no tabata tin seguro y pa e motibo 
aki polis a dicidi di confisca e truck. 


Na Piedra Plat 


Truck cu ta transporta awa a bay dal contra muraya di un cas 


Candela grandi na Moko den oranan di merdia 

T 
in ora tin di puntra si corte internacional na Den Haag 
por tin un departamento pa abuso den deporte; un de- 
partamento cu ta trata cu crimen contra esencia deportivo. 
Aki na nos isla seguro no ta cubri “Post Traumatic Domino 
Syndrome” y si e trend di Team Snor sigui asina, muy pronto 
lo por lanta un fundacion “Yuda mi Dobel Seis”. 


E fin di siman cu a pasa, e bario di Madiki, y muy special 
Madiki Kavel, a keda estilo “The Walking Dead” despues 
di nan encuentro cu Team Snor bou guia dje burdugu den 
domino Nelson “Snor” Perez. E trabuconan di Madiki a bay 
style di camufla bou di un nomber nobo, esta Team Dos 
Playa, pero Snor a djis lanta schouder y puntra “What’s in a 
name?” 


E airco dje conocedo y mundialmente famoso Domino 
Square Garden no a ni haya chens pa fria e luga drechi, cu 
ya den ‘no time’ e ekipo nobis nobis (nou ja) di Dos Playa 
ta para pafo ta blankea wowo y puntra nan mes ta ken a 
manda nan desafia Team Snor. Half time ta bay aden y e 
score ta brutalmente na fabor di Team Snor cu anotacion 
di 11 - 4! Manera nan ta bisa na Hulandes: “Men zag de 
bui al hangen”! Gerencia di Domino Square Garden ta parti 
e snacknan poco poco den pauze, estilo ‘turtle action’, pa 
asina duna chens n’e fanaticada pa sikiera dal un slok ya cu 
nan sa caba cu cualkier momento Snor por ‘pull the plug’! 


Dicho hecho, segunda tanda ta bay aden y prome cu publico 
por manda e pastechi abou c’un slok, Team Snor ta pasa 
masacra Team Dos Playa cu score impresionante y inhumano 


di 21 - 7! Durante un entrevista c’un experto conoci den 
domino, cu pa motibonan di ya caba tin demasiado public- 
idad ta prefera di keda anonimo, esaki a declara cu simple- 
mente den su humilde opinion, y nos ta quote e ad verbatim, 
“ ... team Dos Playa no ta sirbi ni pa recicla.” 


T 
ur cos ta cla pa e ultimo 
evento di e Superkids 
series 2023. E ultimo evento 
aki lo ta un triatlon. Landa, 
core bicicleta y core na pia.  


Esaki lo tuma hogar na 
Rodgersbeach y lo cuminsa 
pa 7or di mainta.  
Por participa individual of 
den relay.  


Por registra riba e link aki 
https://forms.gle/dfufGU- 
5MAnQLoLNv9 


Snor ta causa otro masacre den domino! 


Superkids Triathlon series organisa pa Sportsz 4 U 

G 
uardian Group Fatum ta contento di por 
sostene un biaha mas e Ronde van Aruba 
y e aña aki como un di e gold sponsors. Ronde 
van Aruba ta un di e caredanan mas grandi y 
popular na Aruba y ta wordo organisa tur aña 
door di Mariniers Kazerne Savaneta. E meta 
ta pa core 72km rond Aruba den 9 ora. Esaki 
por ta individual, como duo of den un team di 
4 persona. 


E di 31 edicion di Ronde van Aruba ta tuma 
luga riba diabierna 12 di mei y ta cuminsa pa 
exactamente 8or di anochi. E ruta di estafette 
ta parti den 8 trayecto di mas o menos di 
9,2km. E cambionan di coredo lo tuma luga na 
Boca Grandi (8,2km), Boca Prins (16,5km), 
Ayo Rock Formation (26km), Alto Vista 
(33,6km), Boca Catalina (42,8km), Bushiri 
(52,7km), Arugas na Barcadera (62,2km) y 
tin como finish Mariniers Kazerne Savaneta 
(72km). 


Guardian Group Fatum lo zorg pa un ambiente 
ameno na e di 6 punto di cambio na Bushiri 
pa asina anima e participantenan cuminsando 
for di 12:30 AM. E punto di cambio di Bushiri 
lo cera 5:00 AM y e finish lo cera pa 7:00 AM. 
Ademas di ta un di e sponsornan principal, 
Guardian Group Fatum lo participa tambe na 
e estafette cu un team di 4 persona. E team ta 
consisti di Roberto Lejuez, Roderich Streedel, 
Ilyana Maduro y team leader, Michelle de 
Groot cu ta Manager Commercial Activities di 
e compania di seguro. 


“Un bida saludabel ta hopi importante pa nos 
bienestar. E ta halsa calidad di bida en general 
y ta forma e fundeshi di un comunidad feliz. 
Pa e motibo aki eventonan deportivo manera 
esaki cu ta promove un bida saludabel ta 
importante pa Guardian Group Fatum”. Esaki 
di acuerdo cu Manager Commercial Activities 
di e compania di seguro na Aruba, sra. Michelle 
de Groot. 
Guardian Group Fatum ta invita comunidad 
completo pa apoya tur participante di Ronde 
van Aruba dia 12 di mei. E publico presente 
tambe tin un rol importante y ta contribui na 
e motivacion, prestacion di e participantenan 


Guardian Group Fatum ta participa na Ronde van Aruba 


Como Gold sponsor y tambe cu team di estafette 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


y tambe na e ambiente y experiencia en general. 


Pa mas informacion tocante Ronde van Aruba, bishita e pagina di Facebook: 
Ronde van Aruba - MSK Savaneta. 

E 
proyecto piloto a resulta exitoso y awor ta wordo con- 
verti den un servicio oficial di ELMAR pa KPA. Por medio 
di Ministerio di Husticia y Asuntonan Social, ELMAR y Cuer- 
po Policial Aruba (KPA) a alcansa un acuerdo di servicio di 
camara di siguridad, cual lo wordo instala riba e Smart Grid 
di ELMAR. Esaki ta facilita KPA pa supervisa y mantene or- 
den publico. A cera un acuerdo di servicio pa huur y man- 
tenemento di e camara. E camara lo wordo maneha comple- 
tamente pa KPA, mientras cu ELMAR ta brinda apoyo tecni- 
co. 


E Smart Grid di ELMAR ta un infrastructura dinamico cu ta 
wordo utiliza pa innovacion y creacion di productonan y 
servicionan nobo di ELMAR. E Smart Grid ta permiti conexion 
cu e camara di siguridad, loke ta permiti KPA pa monitoria 
e situacion di siguridad den tempo real. Den combinacion 
cu otro proyecto di Smart Grid manera sistemanan di luz 
di caya ‘smart’ y medidanan di conservacion di energia, e 
servicio di camara di siguridad publico lo yuda nos alcansa 
nos meta pa sigui desaroya nos Smart Grid caminda cu ta 
provee nos habitantenan un ambiente sano y sigur. E Smart 
Grid ta un fundeshi importante pa e desaroyo di tecnologia 
y innovacion cu ta beneficia nos comunidad. 
ELMAR ta enfoca riba su responsabilidad social (CSR 


Corporate Social Responsibility) como compania nacional, y 
ta comprometi pa trece mas siguridad na Aruba. E proyecto 
di camara di siguridad ta un parti vital di e compromiso 
di ELMAR pa provee un ambiente sigur pa tur esnan cu ta 
biba y bishita nos pais. Como un compania local, ELMAR 
ta comparti e responsabilidad di utilisa su infrastructura di 
grid pa beneficio di e comunidad, y e instalacion di e camara 
di siguridad ta un testimonio di esaki, conhuntamente cu 
ELMAR su maneho di luznan di caya. 


ELMAR ta contento di por brinda e servicio nobo di camara 
di siguridad pa KPA, y nos ta keda comprometi pa continua 
traha duro pa innova y mehora e bida di nos habitan- 
tenan di Aruba. 


E proyecto di camara di siguridad riba 
Smart Grid di Elmar awor un servicio oficial 


E 
ntrante 1 di november 2023, sra. Mildred Schwengle, a 
base di su propio peticion, ta retira di su trabou como 
representante di Raad van State (RvS) pa pais Aruba. Sra. 
Schwengle pa seis aña a exactamente a fungi como miem- 
bro di departamento di RvS di Reino. Prome cu sra. Schwen- 
gle a asumi e responsabilidad aki, dr. Mito Croes tabata ocu- 
pa e funcion di representante di RvS pa Aruba te cu juni 
2016. 


Procedura 
Ken lo asumi e funcion despues di sra. Mildred Schwengle 
ainda no ta conoci. Minister di Asuntonan Interno y 
Relacionnan di Reino di Hulanda lo consulta esaki cu Prome 
Minister di Aruba Evelyn Wever - Croes y cu e vice presi- 
dente di RvS. Conseho di Minister di Reino lo tuma e deci- 
sion pa presenta e candidato na Rey Willem-Alexander, pa e 
nombracion como representante di RvS. 


Departamento di Conseho di Reino 
E departamento di conseho di RvS di Reino Hulandes ta reuni 
un biaha pa luna, riba diaranson, y ta duna conseho den 
liñanan grandi tocante e mesun temanan cu e departamento 
di conseho di RvS. Cerca RvS di Reino e ta bay tocante topi- 
conan no solamente di interes pa Hulanda, pero pa henter 
Reino entre otro: Leynan di Reino y tratadonan di Reino. 
E departamento di conseho di RvS di Reino ta consisti di 
miembronan di e departamento di conseho, plus tres otro 
miembro di e otro paisnan den Reino. 


Curriculum vitae di Mildred Schwengle 
Mildred (Milly) Schwengle a studia ley na e anterior Katholieke 
Universiteit Nijmegen. Entre añanan 1990 y 1994 e tabata 
fungi como “plaatsvervangende officier van justitie” y 
despues como griffier na Corte di Prome Instancia. Na 1994 
el a bira abogado y el a traha como abogado na Aruba 
y Corsou y tabata partner na e bufete HBN law, te cu su 
nombracion como miembro representante di Aruba den RvS. 


Gobierno di Aruba ta gradici sra. Schwengle pa su tremendo 
trabou durante e añanan. 


Mildred Schwengle a entrega su 
retiro di funcion como representante 
di Raad van State pa Aruba 

E 
proyecto di revitalisacion di 
fase uno pa Oranjestad a topa 
cu algun trabou di infrastructura 
extra bou di tera relaciona cu un 
tuberia di e sistema di riolering. E 
problema aki ta ser aborda pa por 
sigui cu e trabounan di embeyece- 
mento. Despues di a cuminsa kita 
tur loke tin existente a bin consta- 
ta cu un bakprofiel, esta un tubo 
di concreet kibra. 


E trabounan di revitalisacion 
di Oranjestad ta un proyecto 
hopi importante pa nos isla y lo 
tin un impacto positivo riba e 
economia y turismo. Mirando cu 
Wilhelminastraat y Columbustraat 
ta un area cu ta ricibi hopi molester 
di awa den tempo di yobida ta 
importante pa e tuberia nan ta 
den bon condicion pa no trece 
molester innecesario den futuro. 


Na e momento aki DOW ta trah- 
ando pa por soluciona e prob- 
lema cu e tuberia aki, pa asina 
contratistanan por sigui cu e 
trabounan di revitalisacion. “A 
pesar di contratiempo, nos ta 
spera cu e trabounan aki lo keda 
completa den un periodo di tempo 
mas cortico posibel”, Minister 
Wever a comenta. 


Minister Wever a expresa su comp- 
rension pa e sintimento di comer- 
ciantenan di e area, y ta pidi nan 
disculpa y alabes comprension pa 
cu e situacion. Ta haci peticion pa 
pueblo di Aruba sigui sostene e 
comerciantenan di e area durante 
e periodo di trabou pa por logra un 
Oranjestad revitalisa y bunita pa 
tur hende di Aruba y e turistanan 
cu ta bishita nos isla por gosa di 
dje. 


Minister Geoffrey Wever: 


Trabounan bou tera a trece retraso pa trabounan di 
embeyecemento den Columbusstraat y Wilhelminastraat 

R 
iba 3 di mei a tuma luga e prome charla den bo bario ‘E 
Derechonan di Pashent’. 
Esaki a tuma luga na Centro di Bario Noord en conexion cu 
e lansamento di e prome buki den Reino Hulandes titula ‘E 
derechonan di pashent’. 


E publico presente tawata tin hopi pregunta y a haya amplio 
splicacion. E charla tawata hopi interactivo y a wordo bon 
ricibi. 


E siguiente charla lo tuma luga na Centro di Bario Brazil riba 
diaranson, 10 di mei. 


Tur e charlanan ta riba un diaranson for di 7or pa 9or di 
anochi. E charlanan ta completamente gratis. Nan ta na 
Papiamento y na Centro di Bario Lago Heights esaki lo ta na 
Ingles. Na tur Centro lo papia tocante tur e derechonan di 
Pashent y lo subraya un topico specifico. 


E schedule di e siguiente charlanan ta como lo siguiente: 


Pa esnan interesa e buki lo ta obtenibel pa solamente Afl. 
35,-. 


E autor, mr.dr. Jayburtt J. Dijkhoff conhuntamente cu funda- 
cion SIKI ta invita pueblo henter di Aruba pa no perde e 
oportunidad aki. 


Esun cu no sa su derecho, ta mescos cu e no tin derecho. Keda 
informa y participa na e Charla den bo bario ‘E derechonan 
di pashent’. 


Un danki na CEDE Aruba pa patrocina e charlanan aki na 
beneficio di henter pueblo di Aruba. 


Pa mas informacion bishita www.sikiaruba.org of sigui nos 
pagina di Facebook di SIKI Aruba. 


Charla den bo bario ‘E derechonan di pashent’ 

N 
a Biblioteca Nacional Aruba na Pla- 
ya lo tin riba diahuebs 11 di mei 
di 6or y mei atardi pa 8’or anochi, un 
combersacion y recital di entre otro po- 
etananan di Peru, Chile, Venezuela y 
Puerto Rico. Lo dialoga riba editori- 
alnan di poesia na Puerto Rico y con 
nan ta publica apesar di recurso limita 
y crisis existente. Specialmente aman- 
tenan di poesia y literatura ta keda cor- 
dialmente invita pa experencia y par- 
ticipa na e encuentronan artistico y ed- 
ucativo. 
Entre 9 y 18 di mei awor Aruba ta 
anfitrion di poetanan contemporaneo 
local, regional y internacional. Ta trata 
di un intercambio cultural y literario 
cu atencion pa lenga minoritario y uzo 
innovativo / experimental di idioma, 
specialmente den poesia. 


Dia 9 y 10 di mei awor di 7’or y mei 
pa 9’or di anochi, Museo Arqueologico 
Nacional Aruba (MANA) ta cede di dife- 
rente actividad. E prome anochi den 
Hardin mi Wela, tin un homenahe na 
Nydia Ecury. Un artista special invita 
ta su yiu Caresse Isings kende ta un 


escultor y poeta teatral. Poetanan di 
entre otro, Chile y Puerto Rico lo recita 
obranan di Nydia pa prome biaha na 
Spaño.  


Ademas lo tin introduccion di e publi- 
cacion “Caracolas y Truenos del 
Caribe Holandes” na encargo di Jamila 
Medina Ríos. Sra Jamila ta un poeta y 
academico di Cuba y ta specialisa den 
literatura Cubano di exilio. Sra. Jamila 
a colabora cu e prome traduccion na 
Spaño di Nydia Ecury su obra “Bos di 
Sanger.”  Arturo Desimone mes tambe 
lo recita su poesia y Jair Britten lo 
presenta musica inspira riba cultura 
indigena. 
Diaranson 10 di mei lo tin recital cu 
musica 
popular 
Latinoamericano 
integra cu baile di Samanta Westera 
Juppa. Lo tin presentacion di e poet- 
anan, Jesus Montoya (Venezuela), 
Juana Adcock (Escocia-Mexico), John 
Martinez Gonzales (Peru) y Ralph 
Winedt (Corsou).  E localidad pa e di 
dos anochi na MANA ta dilanti di Cas 
Dun Dun cu presentacionnan riba su 
balcon mahestuoso. 


Universidad di Aruba tambe ta cede 
di dos evento. Dialuna 15 di mei pa 
6’or di atardi pa 8’or lo tin declama- 
cion di poesia internacional y multilin- 
gual cu Wilson Alves Bezerras di Brazil. 
Lo hiba combersacion tocante e poder 
libertador di traduccion y multilingu- 
ismo. E siguiente dia,16 di mei, tin un 
tayer di 3’ or pa 5’or di atardi tocante 
arte di traduci. E eventonan na UA por 
sigui nan tambe virtualmente via e link 
aki. Tur evento ta gratis.  


E director artistico ta poeta/escritor 
Arubiano-Argentino Arturo Desimone 
cu tin diferente buki di poesia y publi- 
cacion na su nomber, entre otro na 
Inglatera y Argentina. Tambe su artic- 
ulonan a sali den revistanan na Merca, 
Mexico y Spaña. Tin 3 publicacion den 
Coleccion Nacional, na Dept. Arubiana, 
Bachstraat 5 pa consulta. 


Encuentro di Poetanan na Aruba 


G 
LW Foundation ta prepara 
pa cuminsa cu e temporada 
di Miss Teen Aruba International 
2023. E aña aki comision organ- 
isado mes lo encarga cu mayor- 
ia vestuario di e candidato cual ta 
haci e gasto mucho menos pa e 
mayornan y esaki ta duna e opor- 
tunidad pa hoben cu tin deseo di 
participa pero hopi biaha no tin e 
forma di por participa. 


Miss Teen Aruba International a sa di demostra durante hopi aña 
cu nan ta mucho mas cu un concurso di beyesa. Como hoben e 
candidata lo siña pa conoce su mes y por siña descubri su mes 


tambe, tur su habilidadnan. Nos lo guia e hoben cu seminari- 
onan educativo pa asina por dune e hermentnan cu e por usa 
den su futuro y cu por yude den su trabou den futuro, tambe guia 
di pasarela, etiketa, comportacion social, Papiamento y tambe 
seminarionan recreativo y dibertido. 


E candidata lo ricibi tambe e guia con pa deal cu situacionnan 
social y cultural. Hoben si bo tin entre 14 pa 19 aña y bo tin deseo 
di experencia un bunita temporada di crecemento personal ta bo 
oportunidad. Mayornan si bo ta desea pa bo yiu siña conoce su 
mes, descubri su habilidadnan y sin cu bo mester inverti hopi 
placa den esaki tuma e oportunidad pa asina por participa y bira 
nos proximo embahadora hubenil. 


Si ta desea mas informacion por whatsapp nos na 5616151. 
Diabierna awor na Tanki Leendert 100F lo tin un anochi di infor- 
macion pa tur mayor y hoben interesa. Ultimo dia pa inscribi ta 
dia 20 di Mei ya cu instalacion lo tuma luga diasabra 3 di Juni. 
Final di Miss Teen lo tuma luga diasabra 22 di Juli 2023 den Cas 
di Cultura. 


Abo por ta e proximo embahadora hubenil 


GLW Foundation 
cu un anochi di Informacion 

K 
ico ta haci un bon storia? Kico ta 
pone cu e lector no kier stop di 
sigui lesa? Pakico tin storia ta asina ex- 
citante, mientras cu otro nan ta pone 
bo pega soño? Sea ta un buki pa mu- 
cha, of un buki pa adulto, n’e curason 
di tur bon buki, tin un storia bon hin- 
ca den otro. Con pa hinca esaki na un 
manera bon den otro? Cuminsando fin 
di mei, autor local Vi Frank ta duna un 
curso – organisa dor di Biblioteca Na- 
cional Aruba – over di e topico intere- 
sante aki. 
Tur hende tin un storia interesante pa 
conta, hopi tin gana di skirbi un buki – 
sea ficticio of di bida real – pero no hopi 
ta conoci cu e diferente tecnicanan con 
pa pone nan storia den un forma exci- 
tante ariba papel. Desde 29 di mei awo, 
autor local Vi Frank, lo duna tur es’nan 
interesa un bista ariba kico ta come y 


bebe den e mundo fascinante di hinca 
storia den otro. E meta di e curso aki, ta 
pa na final e participante bay cas c’un 
‘toolbox’ yen di herment con pa logra 
nan meta, esta hinca un bon storia den 
otro cu ta pone nan lectornan pasa 
oranan excitante. 


Aunke e ta keda algo importante, 
den e curso aki no lo pone atencion 
na gramatica, ortografia, etcetera. 
Participantenan por skirbi con cu 
nan kier, den nan idioma preferi, sea 
ta Papiamento, Ingles, Hulandes, o 
Spaño, over di cualkier tema of genero 
di nan preferencia. Locual ta bay wordo 
poni hopi atencion ariba ta varios 
tecnica con pa gara atencion dje lector 
di tal forma, cu e no kier laga los mas. 
Den e curso lo focus entre otro con pa 
crea personahenan interesante; con pa 


stimula imaginacion dje lector; di cua 
punto di bista lo conta e storia; con 
pa hinca e secuencia y escenanan den 
otro di tal forma cu e storia ta keda 
interesante y muy en particular, con pa 
evita erornan cu nos tur como escritor 
ta haci hopi biaha. 


Registracion pa e curso por prome 
cu diabierna awor, dia 12 di mei. Mas 
informacion riba website di biblioteca. 


Kico ta haci un bon storia? 


D 
epartamento di Asuntonan Economico, Comercio y Indu- 
stria mediante su unit di Iniciativa pa Desaroyo pa Em- 
presa Arubano (IDEA) y cu colaboracion di E.E. Venture, kier 
invita tur persona cu ta den proceso pa habri un negoshi of 
cu ja tin un negoshi existente caba, pa asisti na IDEA su di 
dos seccion di e workshop di “Tips & Skills for Building an 
Entrepreneurial Team” dia 15 di mei venidero. 
E oradora, sra. Charisse Hoen-Daly, experto den Marketing 
& Communications y actualmente trahando na Universidad 
di Aruba y ta directora ehecutivo di e empresa E.E. (Engage 
& Empower) Venture, lo presenta par di tipnan y habilidad 
pa con pa crea un bon team pa opera y maneha un negoshi 
cu e meta pa esaki sigui desaroya y crece. Trahando den un 
team cu persona cu bo por confia y respeta, por haci e oper- 
acion y maneho di un negoshi mas facil. 


E workshop aki ta completamente GRATIS y ta tuma luga 
na Departamento di Asuntonan Economico, Comercio y 
Industria, den Sun Plaza Building, piso 2, sala no. 25. E 
orario di workshop ta di 9:00am – 11:00am. 


Pa tur futuro empresario y esun nan existente cu ta den 


proceso pa habri un of otro negoshi, por atende e work- 
shop aki. Tambe na tur cu a participa na e prome seccion 
di e workshop aki y kier siña mas, por participa na e di dos 
seccion. 


Pa por participa, mester registra via e siguiente link riba 
Eventbrite of por haya e link aki tambe riba nos Facebook 
page @Idea-Aruba: 


https://www.eventbrite.nl/e/workshop-tips-skills-for-building-an-entrepre- 


neurial-team-part-ii-tickets-630897490377 


Registracion ta obligatorio y cupo ta limita. Si acaso mester di 
mas informacion tocante e workshop, por tuma contacto cu 
sra. Louella Croes-Ras na IDEA via telefon #: 521-2400/521- 
2439. Tambe por sigui IDEA riba su Facebook page @Idea- 
Aruba of bishita nos website nobo: www.idea.aw. 


Abo tin un Idea? Hasi bo Idea realidad. Bishita IDEA na 
Departamento di Asuntonan Economico, Comercio y 
Industria, na Sun Plaza di dos piso, y nan lo yuda bo cu tur 
informacion y guia necesario. 
IDEA, sosteniendo un economia duradero y un transicion pa 
un economia formal. 


Workshop Tips & Skills for Building an Entrepreneurial Team 

R 
iba 8 di mei un grupo grandi di participante a start cu e 
curso Finansas den mi Hogar. Organisa pa Minister Geof- 
frey Wever hunto cu Fundacion Plan di Bida, e biaha aki e 
curso a tuma luga den districto di Oranjestad, den bario di 
Dakota. 


E curso tin un duracion di 4 siman y tin como meta brinda 
cada participante e guia y conocemento pa tuma decisi- 
onnan financiero cu impacto positivo riba nan bienestar. 
Despues di Paradera y San Nicolas, awor ta Oranjestad su 
beurt. Banda di ricibi e material necesario manera entre 
otro pen, etui y un rekenmachine, cada participante lo ricibi 
tambe un certificado di participacion. 


Sondeo di Banco Central di Aruba ta mustra un desaroyo 
preocupante: di cada 10 hogar, 3 hogar ta gasta mas di nan 
entrada tur luna. Esaki ta nifica cu tin hogarnan riba nos isla 
cu cada luna tin e reto di cumpli cu tur necesidad y respon- 
sabilidad financiero manera entre otro gasto pa vivienda, 
cuminda, y prestamonan personal. P’esey ta importante pa 
duna guia y conocemento pa conscientisa e consumidor, e 
participante riba e impacto di cada decision financiero riba 
nan cartera y nan hogar. 


Den e prome sesion a enfoca riba con por ta efectivo den 
cas door di wak con por spaar y cumpra sin emocion. Cu 
subida di prijsnan internacional di productonan cu ta afecta 
e prijsnan di nos productonan ta importante cumpra consci- 


ente y crea e espacio pa spaar aunke ta un tiki. Esaki por 
contribui na sea mas consciente di e balor di cada florin. 
Minister Geoffrey Wever ta contento cu e curso aki por ser 
ofreci na nos ciudadanonan y ta desea cada participante 
hopi exito durante e diferente sesionnan cu lo trata topi- 
conan cu lo contribui sin duda na un maneho responsabel di 
nos cartera. 


Aunke cupo ta limita na 50 participante, a dicidi pa crea mas 
cupo y duna mas ciudadano e chens di participa mirando e 
interes. Esaki ta demostra e necesidad pa haya mas guia y 
conocemento pa sa mas con pa maneha e cartera. E curso 
ta financia door di ministerio di asuntonan economico, y ta 
completamente gratis pa tur participante! 


Minister Geoffrey Wever: 


Interes grandi pa curso Finansas den mi Hogar na Oranjestad 


R 
ecientemente Minister Maduro a haya bishita di sr. Dayron Maduro kende 
ta ocupa su mes cu e tradicion di traha fli. Hunto su sra. Chanty Daal, 
Dyron a splica e mandatario riba su experiencia amplio trahando fli pa 
basta aña. Dyron a keda masha gradici pa mira cu Comision Celebra- 
cion Dianan Nacional, CCDN hunto cu Biblioteca Nacional en con- 
exion cu e celebracion di Dia di Rey a organisa un Tayer di Fli pa 
hobennan siña traha fli. Esaki a inspira Dyron pa traha un fli 
dedica na CCDN como muestra di aprecio pa e trabou haci pa 
conserva e bunita tradicion aki. Den presencia di Presidente di 
CCDN sr. Lyonel Dirksz, Minister Maduro a acepta e bunita gesto aki 
di sr. Dayron Maduro y su sra. Chanty Daal. Minister Maduro a hiba un 
combersacion masha ameno cu e pareha aki cu ta dedica na mantene 
Aruba su tradicion di traha fli bibo y a encurasha nan pa sigui cu e bunita 
obra pa stimula e tradicion aki bou di e hobennan di nos Pais. 


En conexion cu e celebracion di Dia di Rey: 


Minister Maduro y CCDN ta ricibi un aprecio di sr. Dyron Maduro 


Pa mantene e tradicion di traha fli bibo bou nos hobennan 

Fortaleza Pa Famia 


E libertinahe cu a drenta mundo, den cual hende ta tuma malo haci bon, apoya inmoralidad, haci cosnan abominabel 
dilanti di Dios, ta algo hopi peligroso, cu lo tin consecuencia grave, si hende no arepenti di nan pica. E adversario mas 
grandi di bida di hende no ta cancer, pero e diabel cual ta hinca den cabes di hende cu nan por biba den tur sorto di 
bagamunderia, sin respet pa Dios, pa nan permanece den pica, asina no hereda e reino di Dios, ma wordo destina pa 
candela eterno, cual ta fierno. 


Pero ta para skirbi lo siguiente: 
Pasobra Dios no a manda e Yiu den mundo pa condena e mundo, ma pa e mundo wordo salba door di dj’E. Esun cu kere 
den dj’E no ta condena, esun cu no kere ta condena caba, pasobra e no a kere den e nomber di e Yiu unigenito di Dios 
(Juan 3:17-18). 


Esun cu kere den e Yiu tin bida eterno, ma esun cu no obedece e Yiu, lo no mira bida, ma e furia di Dios ta keda riba dje 
(Juan 3:36). 


Pasobra Dios no a yama nos pa ta impuro, ma pa hiba un bida santo. P’esey esun cu rechasa esaki, no ta hende e ta 
rechasa, sino e Dios cu ta duna Su Spirito Santo na boso (1 Thesalonisensenan 4:7+8). 


P’esey considera e miembronan di boso curpa terenal, como morto pa inmoralidad, impuresa, pasion, deseo malo, y 
golosidad, cual ta igual na idolatria. Pasobra ta pa motibo di e cosnan aki, cu e furia di Dios lo bini riba e yiunan di 
desobediencia (Colosensenan 3:5+6). 


Of boso no sa cu e inhusto nan lo no hereda e reino di Dios? No laga nan gaña boso: ningun fornicador, ni adorado di 
dios falso, ni adulterio, ni esnan afemina, ni homosexual, ni ladron, ni esnan golos pa placa, ni burache, ni blasfemador, 
ni estafador, lo no hereda e reino di Dios (1Corintionan 6:9-10). 


Si nos confesa nos picanan, E ta fiel y husto pa pordona nos, nos picanan y pa limpia nos di tur inhusticia. 


Laga nos tene cuenta den cual direccion e sistema di mundo, ta bayendo, cu engaño na cantidad, y mas tristo cu por 
sosode, cu ley pa sostene engaño esey ta mustra decadencia di hende tur dia, door cu hende ta hiba e pensamento cu 
mi por biba manera mi kier y cu ningun hende no tin nada di bisa mi. 


Pero nan ta lubida cu ta para skirbi asina aki: 
Huy for di inmoralidad. Tur otro pica cu un hende por comete ta pafo di e curpa, ma e hende inmoral ta peca contra su 
mes curpa. Of boso no sa cu boso curpa, ta e tempel di Spirito Santo, kende ta den boso, kende boso tin di Dios y boso 
no ta pertenece na boso mes (1Corintionan 6:18+19). 


Boso no sa cu boso ta e tempel di Dios, y cu e Spirito di Dios ta biba den boso, si un hende destrui e tempel di Dios, Dios 
lo destrui e. Pasobra e tempel di Dios ta santo esey ta locual boso ta (1Corintionan 3:16-17). 


Dios a duna nos como mayor un mandato pa instrui nos yiunan den e caminda di Dios, pero e sistema di mundo kier pa 
laga muchanan scoge locual nan kier haci, pa asina nan cay den gara di e diabel for di chikito, y lanta sin ningun clase 
di identidad, pa asina e diabel por haci y deshaci cu yiunan di hende. 


Nos tur mester sa cu esun cu no inverti den orden, lo cosecha desorden, e mayor mester pone tempo pa su yiunan, pa 
coregi y disciplina. 


Sinceramente, Pastor Marcel Balootje 


No biba manera bo kier, y lubida riba Dios 

Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu un tristesa profundo pero conforme boluntad di 
Dios nos ta anuncia fayecimento di: 


Lidia Sira 
Maximina Martinus 
*3 augustus 1938 - †1 mei 2023 


Na nomber di su 
Yiunan: 
Marlon Jacobs 
Jennifer Jacobs 
Burton Jacobs y esposa Melissa 
Myrlenda Jacobs 


Nietonan: 
Ashmyl Croes y esposa Mariana 
Ashmar Croes 
Lynell Jacobs 
Lynette Jacobs 
Lilianna Olarte 
Lianne Jacobs 
Hailey-Ann Jacobs 


Rumannan: 
†Elvia Baly-Martinus y famia 
Sylvia Martinus y yiu Gianni Richardson 
Agnes Gorrising y famia 
Gregoria Martinus 
Ruben Martinus y famia 
Edwin Martinus y famia 
Cesar Martinus y famia 
Piet Martinus y famia 
Romulo Martinus y famia 
Nelson Martinus 
Franklin Martinus y famia 
Lilian Martinus y famia 
Susan Martinus y famia 
Sharine Martinus 
†Glen Martinus 
†Juan Guanipa 
†Brihilio Barret 
Maria Tromp y famia 
Mavis Stamper y famia 
†Eddie Stamper y famia 
Glen Rasmijn y famia 
Gail Rodriguez 
Marlon Rodriguez 
†Enrica Rodriguez 


Manera ruman: Irene Jacobs 


Sobrino y sobrinanan, primo y primanan, Coro la 
Escala y demas famia: 
Martinus, Jacobs, Stamper, Guanipa, Rasmijn, 
Richardson, Baly, Gorissing, Mathilda, Paula, 
Marquez, Mohan, Sanchez, Jansen, Boekhoudt, 
Gnecco, Giel, Zambrano, Leto, Barret, Croes, 
Olarte, Perez Ramon, Pieters, Guerrero, Vrolijk, 
Antersijn, Coëllo, Damian, Rodulfo Baechler, 
Maduro, Orman, Hazell, Robles de Medina, van 
Poppel, Hoogwinkel, Oldendaal, Vanterpool, 
Krozendijk, Solagnier, Dirksz, Rodriguez y Rivas 


Ta invita tur amigo y conocir pa e acto di entiero 
cu lo tuma luga diahuebs, 11 di mei 2023 pa 4 
or di atardi, saliendo for di Misa Birgen di Fatima 
na Dakota y despues pa Santana Catolico na 
Savaneta. E resto mortal lo ta reposando desde 2 or 
di atardi den Misa Birgen di Fatima na Dakota. 


Adres pa condolencia ta Aurora Funeral Home y lo 
tuma luga diaranson, 10 di mei 2023 di 7 or pa 9 or 
di anochi. 


Nos ta pidi nos disculpa si nos por a lubida un of 
otro familiar den nos tristesa. Despues di entiero no 
ta ricibi bishita di condolencia na cas. 


Señor ta mi wardador, 
mi n’ tin falta di nada; 
Den cunucu di yerba bèrdè, e ta pone 
mi sosegá. 
E ta hiba mi na awa trankil, 
Pa mi bolbe haña forsa. 
Psalmo 23.1 


Cu inmenso tristeza na nos curazon 
pero agradecido na señor nos Dios pa 
tur locual e la significa pa nos, nos ta 
participa fallecimento di nos ruman y 
ser stima: 


Maria C. Paula 
Carinosamente yama “Choria” 
*09-04-1935 - †06-05-2023 


Na nomber di su: 
Yiu: Irving Clive Paula 


Nieto: Mark Angelo Paula 


Rumannan: 
† Dolores y † Sixto Arends-Paula y 
Famia. 
Johanna Citroën-Paula y Famia. 
† Norma y † Luis Erasmus – Paula y 
Famia. 
† Boechi y Lourdes Paula y Famia 
Edwina Paula 


Sobrino(a) nan: Jerry, Francis, Errol, 
Roy, Sandra, Mayra, Edsel, Angela, 
Louise, Junior, Debora, Judella, Elton, 
Roxanna, Wendell y demas Sobre 
Sobrinonan 


Primo y Primanan, Hijanan 


Demas famia, Amigonan y 
Conocirnan: Paula, Arends, Erasmus, 
Tromp, Stuit, Hoek, Nava, Vries, Jacobs, 
Burleson, v/Ommeren, Maduro, 
Hernandez, Figaroa, Rasmijn, Kock, 
Romero, Cardoze, Odor, Ridderstap, 
Statia, Rodriguez, Avila, Becker, Daal. 


Acto di entiero lo tuma lugar 
Diabierna,12 di mei 2023, na Misa San 
Francisco 
di Asis Pro-Catedral na Playa di 2or 
pa 4or di atardi despues lo Sali bai pa 
santana catholico playa 


Nos ta pidi nos disculpa si den nos 
tristesa nos por a lubida un of otro 
famia. 


Señor ta mi wardador, mi tin falta di nada; 
Den cunuco di yerba verde, e ta poni mi sosega. 
E ta hiba mi na fuente di awa 
fresco pa mi bolbe haya forsa. 
Psalmo 23 


Cu honda pena pero conforme cu boluntad di 
Dios nos ta anuncia fayecimento di nos Mama, 
Wela,y bisawela stima: 


Sra. Maria 
de Mey Wolff 
Cariñosamente jama “Mayo” ,” Chomai” 
Vuida di Quintin Nemencio de mey (Memechi) 
*10-01-1938 †07-05-2023 


Na nomber di su: 
yuinan: 
Efraim (Efi) y Jasmin de Mey 
Rudolfo(Ito) de Mey 
Lourdes (Luchi) de Mey 
Hubert(Sony) de Mey 
Leonardo (Leo) de Mey 
Harold de Mey y compañera Mirna 
†Kenneth (Kenny) de Mey 
Gino y Loren de Mey 


Nieta y Nietonan: 
Marisol y Johel, Philbert y Steffan, Faela y Pierre, 
Fayron, Rachela y Rhoandy, Louanne, Yvelyne, 
Jerry, Julian, Kamrijn, Quintin 


Bisanieta y Bisanieto: 
Xenon, Jay-qion y Joheily, Mia, Leah y Khian, 
Xiolany y Joxienne 
Bryson y Zyon, Juelz 
Rumannan: 
†Juanita y †Marcolin Tromp 
†Claudio y Nata Wolff 
Boy y †Linda Wolff 
†Chepita y †Miguel Gamarra 
†Jossy y Nita Wolff 
Benny y Mina Wolff 
Tommy y Beatrix Wolff 
†Lidia y Frans Leest 
†David Wolff 


Su swa y cuñanan: 
Chonai de Mey y famia 
Shon le de Mey y famia 
Chommy de Mey y famia 
Sra.Vda Maria de mey famia 
Shon A de Mey y famia 
Milo de Mey y famia 
Feli de mey y famia 
Sra. Vda Deta de Mey y famia 
Tico y Altagracia de mey 


Subrina y subrino nan y Famia, primo y prima nan 
y famia, Comer y comper nan y famia, Iha nan y 
famia, Bisiñanan, famianan na Hulanda y Merca 


Amiga nan di cas: Shelly y Leo, Fael y Maria 
Wolff, Aura, Rosa, Ina, Tina Maduro, Maria Tromp 
Frias 


Famia: de Mey, Wolff, Giel, Tromp, Lopez, Leest, 
Gamarra, Gomez, Thiel, Richardson, Montero, 
Dirksz, Rosario, del Toro, Hiwat y de mas famia 
nan hopi pa mencionan. 


Acto di entiero ta tuma lugar diasabra 13 mei 
2023 for di 2 pm pa 4 pm na Royal Funeral Home 
y después pa santana católico na Noord. 


Disculpa cu si den nos tristesa nos por a lubida 
algún famia y conocirnan. 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. - Salmo: 23 


Cu dolor na nos curason, nos ta participa 
fayecimento di: 


Jasselyne W. R. 
Inoñan Garcia 
Cariñosamente yama “Jessy, Enanita” 
*16-09-1998 - †05-05-2023 


Acto di entiero lo wordo anuncia despues 


“Señor ta mi wardador, mi’n tin falta di nada. Den 
cunucu di yerba berde e ta ponemi sosega. E ta 
hibami na awa trankil, 
Pa mi bolbe haña forsa”. - Salmo: 23 


Nos ta anuncia fayecimento di: 


Francisco Maduro 
*20-09-1929 - †01-05-2023 


Acto di entiero lo wordo anuncia despues. 


Mi kier alaba Señor tur tempo, Su alabansa lo no 
kita fo’i mi boca, Mi alma ta gloria den Señor, 
Laga humildenan bin tende y gosa. Canta 
grandesa di Señor hunto cu mi, Ban alaba Su 
nomber tur hunto! 
Psalmo 34 


Despues di un lucha fuerte y cu hopi fe, 
a bai den pas di señor: 


Martina ”Ina” Ras 
Na edad di 83 aña 
5 November 1939 † 6 Mei 2023 


Na nomber di: 
Su Rumannan stima: 
†Julieta “Aura” Henriquez Ras 
Florencia Ras 
Evelina y Placido Geerman Ras 
Ica y Alberto “Juan” Croes Ras 


Sobrino(a)nan stima mescos cu yiu: 
Deonisio “Renny” y Lourdes Henriquez Albertsz 
Debby y Andy Gomes Henriquez 
Litza y Humphrey Croes Henriquez 
Patrick y Alexandra Croes Henriquez 
Edrick y Marcella Croes Schalken 
Lili-Ann Croes y Ferdinand Geerman 


Sobre sobrino(a)nan stima: 
Renomar Henriquez, Marylaïne Henriquez y famia 
Chrissy-Ann y Tristan Vermeulen Gomes, Kaydee 
Gomes 
Xandrick, Jayden Croes 
Oliver, Isabela Croes 
Zaniel, Thiago, Sianna Geerman 


Tantanan: 
Chila Dirksz 
Rosalia (Yoyo) Danje 


Swa, primo(a)nan, ihanan, amigo(a)nan, 
bisiñanan 


Demas famianan: Ras, Croes, Gomes, Henriquez, 
Geerman, Schalken, Arends, Dirksz, Danje, 
Albertsz 


Ta invita tur amigo y conocirnan pa asisti na 
e acto di entiero cu lo tuma lugar Diaranson 
10 di Mei 2023 di 1or pm pa 4or pm Na Misa 
Immaculada Concepcion y despues pa santana 
catolico Santa Cruz. 


Nos ta lamenta cu despues di entiero nos no por 
ricibi bishita di condolencia na cas. 


Na lugar di flor of krans, un donacion na 
Wilhelmina Kankerfonds lo ta altamente aprecia. 


Señor ta mi wardador mi no tin falta di nada. Den cunucu 
di yerbe berde e ta pone mi sosega. E ta hibami na awa 
tranquil pa mi bolbe haya forsa. - Salmo: 23 


Cu inmenso tristesa na nos curason, pero agradecido na 
tur locual e la nifica pa nos, nos ta participa fayecimento 
di nos Tata, Welo, bisa Welo stima: 


Sr. Theodoor Santiago Farro 
Mihor conoci como: 
“Dodo di Ina” 
Ex trahado di ACI, Ministerraad, Douane. 
*26 - 03 – 1931 - †03 - 05 - 2023 


Na nomber di su mayor nan d.f.m. 
† Catharina Christiaans 
† Rey Farro 


Na nomber di su: 
Esposa stima: † Catharina Farro-Tromp 


Yiunan: Ludwina “Winnie” y †Andre Pak-Farro 
Maria Farro 
Stella Farro 
Frida y †Jossy La Rosa-Farro 
Lita Farro 
Robert Farro y Paulita Maduro 
Theodoor “Doy” Farro y Deta Rasmijn 
Irma y Franklin Eckmeyer-Farro 
Albertico ‘Tico” Farro y Corrie Broekhuizen 
Milca y Tico Tromp-Farro 
Richi Kock 


Nieto y Nieta nan: Patricia Pak y Famia, Carolina Pak y 
Famia, Natasha Pak y Famia, †Enid Tromp-Delle y Famia, 
Norman Delle, Siegfried Kelly y Famia, Francis Joëll La Rosa 
y Famia, Jacqueline La Rosa y Famia, Jessica Figaroa-Farro 
y famia, Stefano Farro, 
Franco Eckmeyer, Franklin Eckmeyer y Famia, Cathline 
Eckmeyer y Famia, Alberto Farro y famia, Nathalie Farro, 
Liliana Farro, We-Ling Tromp y Famia, Mai sai Tromp y 
Famia, Raize-Ling Tromp y Famia, Nai-Ling Tromp y Famia, 
Makanaki Tromp, Ryan Irausquin. 


Bisanieto y Bisanieta nan. 
Tatara Nieto. 


Rumanan: †Editha y †Casper Faro-Farro y Famia, 
Hyacintha y †Egidio Tromp-Farro y Famia, 
Simona y Reinier Dreifschor y Famia 
†Clemente y †Conchita Christiaans-Farro 


Suegra y Suegro: +Engelberta y +Luciano Tromp-Britten 


Cuñanan: 
†Asuncion y † Aurelio Quandus-Tromp y Famia, 
†Anna y †Fransisco Ridderstaat-Tromp y Famia, 
†Pablo y †Theresita Tromp-Tromp y Famia, 
†Clara y †Otilio Tromp-Tromp y Famia, 
Juan Y †Julieta Tromp-Tromp y Famia, 
†Fermina y †Bernardo Tromp-Tromp y Famia, 
Thomasa y †Fransiscus Quandus-Farro y Famia, 


Subrino y Subrina nan 
Prima y Primo nan 
Comer y Comper nan 
Iha nan 
Amiga Y Amigo nan di cas mucho pa menshona. 
Bon Bisiña nan 


Grupo nan: 
Harley Davidson, 
Domino, 
Billiard, 
Futbol. 


Amigo y Amiga nan, Conociernan y demas Famia: 
Farro, Tromp, Cristiaans, Britten, Pak, Delle, Kelly, La 
rosa, Eckmeyer, Broekhuizen, Faro, Dreifschor, Rasmijn, 
Figaroa, Croes, Gomez, Kock, Boekhoudt, Jacobs, Leest, 
Ridderstaat, Quandus, Angela, Ridderstap, Baarh, Maduro, 
Cathalina, Geerman, Esser, Franken, Luidens, Fingal, Lacle, 
Van Der Biezen, Wolf, Lesier, Frans, Jazagarai, De Palm, 
Donker, Arends, Gomez, Ras. 


Disculpa nos, si den nos dolor y tristesa nos por a lubida un 
of otro famia, pero bo ta den nos curason. 


Ta invita tur Amigo, Bisiña y Conosiernan y Grupo pa asisiti 
na acto di entiero cual lo tuma lugar Diabierna 12 di 
Mei 2023 saliendo for di misa di Sta Anna 4or di atardi pa 
Santana Catholico di Noord. 


Nos defunto Stima “Papa” “Pachi” “DoDo” Lo ta reposa 
for di 2or di Merdia den Misa Sta Anna. 
Alaves tin oportunidad pa condoleer y despedi di nos 
defunto stima Diahuebs 11 di Mei 2023 na Aurora Funeral 
Home di 6or di atardi pa 9or di anochi. 


Gradicimento / Invitacion 


Pa medio di esaki famia kier a gradici tur esnan 
cu na un manera of otro a duna sosten, 
consuelo y forsa durante enfermedad y 
despedida di nos difunto: 


Ronald A. Geerman 


Boso muestra di atencion ta di hopi aprecio y un 
gran sosten pa nos. 


Un danki na un y tur cu a manda krans, 
whatsapp, e-mail y a hasi yamada nan 
telefonico. 


Un gradicimento special: na Aurora Funeral 
Home pa e bon servicio y atencion, Dr. A. 
Wever y Dr. N. Duindam, Verpleegkundigen di 
Oncologie, Zinha y Nina Flanegin, Edmund Harms 
Foundation, Zulayka Geerman, Staff y Personal di 
De Palm Tours y famia Malmberg 


Na mes momento nos ta invita famia, bisiña, 
amigo y conocirnan pa compaña nos na 2 
Santo Sacrificio di misa cual lo tuma lugar na 
Misa Inmaculada Concepcion na Sta Cruz pa 
descanso di alma di nos difunto stima. 


Diaranson 10 mei 2023 pa 7.00 pm 
Diabierna 12 mei 2023 pa 7:00 pm 


